Στέλιος Στυπίδης – HFMA\nΟ Στέλιος Στυπίδης, από το 2018 Αντιπρόεδρος και Υπεύθυνος Επαγγελματικής Ανάπτυξης του Ελληνικού Συνδέσμου για την Ολοκληρωμένη Διαχείριση Εγκαταστάσεων (HFMA), είναι γεννημένος στην Αθήνα το 1964 και ζει στα Μελίσσια.\nΕχει μια κόρη, απόφοιτο Νευροεπιστημών από το Πανεπιστήμιο του Εδιμβούργου, που τώρα συνεχίζει με διδακτορικό μελετώντας τον αυτισμό.\nΑκαδημαικά, είναι Μαθηματικός του Πανεπιστημίου Αθηνών, με MSc του Πανεπιστημίου Aston UK στην Πληροφορική και Διοίκηση Επιχειρήσεων.\nΗ έως τώρα επαγγελματική του πορεία περιλαμβάνει ΙΒΜ Αγγλίας και Ελλάδος, IMS Health σαν υπεύθυνος ανάπτυξης Ανατολικής Ευρώπης και 18 χρόνια με την ευθύνη της Εμπορικής Διεύθυνσης της γαλλικής ENGIE στην Ελλάδα, τον ηγέτη των Ενεργειακών Υπηρεσιών και του Technical Facility Management.\nΠρόκειται για ένα από τα πλέον έμπειρα στελέχη του χώρου του Facility Management στην Ελλάδα, με ιδιαίτερη εξειδίκευση σε θέματα μεγάλων διαγωνισμών και συμβάσεων, ενεργειακές υπηρεσίες και ηλεκτροκίνηση.\nΕίναι επίσης μέλος του Διοικητικού Συμβουλίου της Ελληνικής Μένσα, έχοντας από το 2014 το ρόλο του Γενικού Γραμματέα και ιδιαίτερη ενασχόληση με τον τομέα των χαρισματικών παιδιών και της εκπαίδευσής τους.


Covid-free προορισμός η Σαμοθράκη - Ολοκληρώνονται οι εμβολιασμοί στα μέσα Ιουνίου - ertnews.gr\nCovid-free προορισμός η Σαμοθράκη – Ολοκληρώνονται οι εμβολιασμοί στα μέσα Ιουνίου\n09/06, 11:22 πμ\nUpd: 09/06, 11:22 πμ\nΤην εκτίμηση ότι μέχρι τα μέσα Ιουνίου θα έχει εμβολιαστεί πλήρως περίπου το 70% των κατοίκων στην Σαμοθράκη και ότι το νησί θα καταστεί πλέον ως covid-free προορισμός , έκανε η κ. Σόνια Βασιλειάδου εντεταλμένη Δημοτική Σύμβουλος για θέματα Υγείας .\n“Είμαστε ένα από τα 69 νησιά, όπου έγιναν μαζικοί εμβολιασμοί και ένα από τα 36 νησιά κάτω από 100.000 κατοίκων. Οι συμμετοχές είναι γύρω στα 1.350 άτομα και πλησιάζουμε στο τέλος της εμβολιαστικής περιόδου”, είπε στην ΕΡΤ Ορεστιάδας η κ. Βασιλειάδου, τονίζοντας πως «το νησί στο θέμα των εμβολιασμών τα πήγε εξαιρετικά, καθώς εμβολιάστηκε το μεγαλύτερο μέρος. Συγκεκριμένα εμβολιάστηκαν 400 υπερήλικες από 60 ετών και άνω και 900 άτομα από 18-60 ετών».\nΗ Σαμοθράκη, σύμφωνα με την κ. Βασιλειάδου τα πήγε γενικώς καλά με την πανδημία, καθώς ελάχιστα ήταν τα κρούσματα, τα οποία καταγράφηκαν από την αρχή της νόσου μέχρι σήμερα.\n“Τα καταφέραμε με την covid, ανταπεξήλθαμε και δεν είχαμε κανένα πρόβλημα” είπε χαρακτηριστικά.\nΌπως εξήγησε, αυτό επετεύχθη καθώς: “Στο καράβι υπήρξε αυστηρότητα, οπότε δεν μπορούσε να έρθει ή να φύγει κανείς από το νησί, χωρίς κάποιον ιδιαίτερο λόγο. Επίσης θωρακίσαμε όσο καλύτερα μπορούσαμε το νησί, καθώς ήμασταν από τους πρώτους Δήμους, που καταφέραμε να έχουμε κινητή μονάδα υγείας (ΚΟΜΥ). Γίνονταν έτσι συνεχόμενοι έλεγχοι και όταν εμφανιζόταν κάποιο κρούσμα, αυτό απομονωνόταν, ιχνηλατούνταν και έτσι δεν έγινε διασπορά. Παράλληλα εκτός από την ΚΟΜΥ υπήρχε και το Κέντρο Υγείας”.\nολοκληρώνονται οι εμβολιασμοί


ΤΟ ΘΕΑΘΗΝΑΙ ΣΥΝΑΝΤΗΣΕ ΤΟΝ ΕΝΚΕ ΦΕΖΟΛΛΑΡΙ - THEATHINAI\nΤΟ ΘΕΑΘΗΝΑΙ ΣΥΝΑΝΤΗΣΕ ΤΟΝ ΕΝΚΕ ΦΕΖΟΛΛΑΡΙ\nφωτογραφίες: Κική Παπαδοπούλου/Σωτηρία Ψαρού\nΜε τον ηθοποιό και σκηνοθέτη Ένκε Φεζολλάρι μας συνδέει μια "εκλεκτική συγγένεια". Έχοντας παρακαλουθήσει πρόσφατες και παλαιότερες δουλειές του, ήθελα πολύ να μου δοθεί η ευκαιρία μιας προσωπικής συνάντησης μαζί του, γιατί ανέκαθεν πίστευα ότι αυτός ο άνθρωπος, αυτός ο πολυτάλαντος καλλιτέχνης έχει πολύ "ζουμί". Δεν έπεσα καθόλου έξω και αυτό γίνεται ολοφάνερο διαβάζοντας κανείς τις τόσο βαθιά εξομολογητικές και ουσιαστικές απαντήσεις, στις ερωτήσεις που του έθεσα. Δυστυχώς, λόγω υπερβολικών υποχρεώσεων και των δύο δεν καταφέραμε τελικά να συναντηθούμε από κοντά, όπως αρχικά είχαμε προγραμματίσει. Όμως κι αυτή, η γραπτή επιστολική μας συνομιλία, κρύβει μία ιδιαίτερη ζεστασιά και αμεσότητα, θυμίζοντας πιο vintage εποχές, τότε που οι άνθρωποι έγραφαν ο ένας στον άλλο, μιλώντας σε έναν χρόνο "άχρονο" που ενώνει το χθες με το σήμερα και το αύριο με το διηνεκές. Τον ευχαριστώ που με εμπιστεύτηκε αρκετά ώστε να πει τα πράγματα έξω από τα δόντια και που καταφέραμε τουλάχιστον επί της ουσίας να βρεθούμε "πρόσωπο με πρόσωπο", σε μία εποχή που έχει πολλά να "κρύψει". Εις το επανιδείν Ένκε. Πάντα δημιουργικά και με....αγάπη!\nΓεννήθηκες στην Αλβανία, ήρθες το 1993 στην Ελλάδα, αποφοίτησες από τη Δραματική Σχολή του Κρατικού Θεάτρου Βορείου Ελλάδος (ΚΘΒΕ) το 2005 και έκτοτε ότι αγγίζεις γίνεται «χρυσάφι». Ή μήπως στην αρχή της πορείας σου δεν ήταν όλα τόσο ρόδινα;\nΘα έλεγα ότι ήμουν το εξωτικό φρούτο στη σχολή του Κρατικού. Ήμουν ο πρώτος ξένος και είχα από τους συμμαθητές και από τους καθηγητές μου, μια πολύ καλή αντιμετώπιση. Δεν ένιωσα ρατσισμό στη σχολή, απεναντίας στάθηκαν κυρίως με αγάπη και σεβασμό, λαμβάνοντας υπόψη βέβαια ότι είμαι λευκός και μιλάω άπταιστα ελληνικά, οπότε δεν ξέρω τι θα συνέβαινε σε διαφορετική περίπτωση. Σαφώς στο Γυμνάσιο και λίγο στην έκτη δημοτικού δέχτηκα bullying αλλά τότε η ελληνική κοινωνία δεχόταν για πρώτη φορά ξένους ,δεν υπήρχε αυτή η εξοικείωση. Μια χώρα που μέχρι το ‘70 έστελνε μετανάστες δεν ήταν έτοιμη να δεχτεί τόσο μεγάλο κύμα μεταναστών, τι κι αν σήμερα ξαναφεύγουν γενιές στο εξωτερικό. Μην ξεχνάμε ότι τα παιδιά είναι πολύ σκληρά. Θα σας διηγηθώ ένα περιστατικό: Είχα ένα φίλο στην Α’ γυμνασίου – αυτό που θα λέγαμε ο κολλητός μου -ανταλλάσσαμε γνώσεις, κασέτες, βιβλία κλπ. Μια μέρα με καλεί στο σπίτι του να φάω και να γνωρίσω την οικογένεια του, φτάνω μπαίνω στο δωμάτιο του βάζουμε το τραγούδι τα Κορμιά και τα Μαχαίρια της Αρβανιτάκη γιατί τότε ήμασταν φαν και ξάφνου ανοίγει η πόρτα μπαίνει ο μπαμπάς του φίλου μου, τον καλεί στη κουζίνα - μεσοτοιχία - και ακούω: "Μη ξαναφέρεις τον Αλβανό σπίτι και ούτε παρέες θέλω μαζί του". Στη συνέχεια μας καλεί η μητέρα του στο τραπέζι για να φάμε και φυσικά δεν κατέβηκε μπουκιά. Έκτοτε ο Μιχάλης απομακρύνθηκε από τη ζωή μου, Αυτό που ήθελα να πω, είναι ότι δεν ήταν θέμα μόνο χώρας - χιλιάδες και πολύ πιο σκληρές εμπειρίες μπορεί να υπάρχουν - όμως η διαφορά είναι ότι για μένα αυτός είναι ο πλούτος μου, το είναι μου, τα υλικά που αντλώ για να κάνω τέχνη. Αυτές οι εικόνες και οι καταστάσεις με ορίζουν. Όταν βγήκα μετέπειτα στο επάγγελμα δεν αισθάνθηκα ρατσισμό ίσα - ίσα που στην αρχή ήταν της μόδας, όπου υπήρχε ρόλος Αλβανού σε σειρές η ταινίες με καλούσαν μόλις με έβλεπαν: "Εσύ δεν είσαι Αλβανός;" έλεγαν! Δε στάθηκα καθόλου στα κλισέ αυτά.. Αυτό έγινε κάπου στο 2007-2008. Επί της ουσίας ρατσιστικό κρούσμα δε δέχτηκα ποτέ στη δουλειά μου και αυτό με κάνει να είμαι ευγνώμων απέναντί της, αλλά κυρίως απέναντι στον εαυτό μου. Σίγουρα ως σκηνοθέτης και ηθοποιός αντιμετωπίστηκα πολύ καλύτερα από το αν ήμουν ελαιοχρωματιστής ή οικοδόμος όσον αφορά στις ρατσιστικές επιθέσεις. Σίγουρα το επάγγελμα μας είναι ταξικό και σεξιστικό, σαφώς και για κάποιους ανθρώπους θα παραμένω «ο Αλβανός» και φυσικά υπήρχαν περιπτώσεις ανθρώπων που παίρνοντας με σε δουλειές διαλαλούσαν: "Με σκηνοθετεί ο Αλβανός Ένκε" λες και εγώ ρωτάω τον καθένα από που κατάγεται. Όντας 24 χρόνια στην Ελλάδα, Έλληνας νιώθω πια και με βαθιά συγκίνηση νιώθω αυτό που ένιωθα και πριν αποκτήσω την Ελληνικότητα μου σε χαρτί, Η Ελλάδα είναι αξίες, πνεύμα, Ευαγγέλιο, τα μάρμαρα, οι άνθρωποι. Οι άνθρωποι που αγωνίζονται για αξιοπρέπεια, οι καθαρίστριες, τα παιδιά που μοιράζουν φυλλάδια, οι δασκαλοι, οι γιατροί οι άνθρωποι στα ακριτικά μέρη της χώρας, αυτοί που θυσιάζονται για μια Αλλιώτικη Ελλάδα, Αυτοί που ανοίγουν ακόμα τα σπίτια τους, αυτοί που σου χαμογελούν...\nΜετά την «Ορκισμένη Παρθένα» που έκανε αίσθηση στο φετινό Φεστιβάλ Αθηνών, φέτος παρουσιάζεις στο εντελώς «νέο», αλλά με κλασική γοητεία, Θέατρο Αργώ, το εμβληματικό έργο της Λιλής Ζωγράφου «Η αγάπη Άργησε μια Μέρα», με ένα εκλεκτό καστ ηθοποιών. Γιατί επέλεξες το συγκεκριμένο έργο;\nΓια μένα τα τελευταία χρόνια η γυναίκα είναι το επίκεντρο σε όλα μου τα έργα, ίσως το αντλώ ξεκινώντας από τη Μητέρα μου. Όλη αυτή την αγάπη που έχω για εκείνη , που με μεγάλωσε εμένα και την αδερφή μου. Θυσιάστηκε δουλεύοντας σκληρά για να μας μεγαλώσει και να μας σπουδάσει. Εκείνη διέκρινε την κλίση μου στα καλλιτεχνικά και με έγραψε στο μπαλέτο στα Τίρανα, εκείνη δούλευε δυο δουλειές την ημέρα για να μπορώ να σπουδάζω στη Θεσσαλονίκη στο Κρατικό. Έπειτα είναι ο Φελλίνι και ο Αλμοδόβαρ, που με έκαναν να σέβομαι τη γυναίκα, ο κινηματογράφος τους με υποχρέωσε και μου δημιούργησε την ανάγκη αυτή, να τις βλέπω και εγώ ως Ηρωίδες. Ο τρόπος που τις παρουσιάζουν με ψυχή και σώμα, αγωνίστριες, μόνες σε ένα βίαιο κόσμο...Ασχολήθηκα λοιπόν με πολλά έργα, Λόρκα.κλπ με επίκεντρο τη γυναίκα. Από την άλλη είχα προτείνει και κάναμε με την Αλεξάνδρα Παλαιολόγου το «Επάγγελμα Πόρνη» της Ζωγράφου οπότε η σχέση μου με τη Λιλή ήταν πρόσφατη, ήθελα να καταπιαστώ με αυτήν την Κρητική εκδοχή της Μπερνάρντας, να αναμετρηθώ με αυτό το βιβλίο που θίγει θέματα που με αφορούν. Ελευθερία, έρωτας αξιοπρέπεια, αναπηρία -βλέπε το Τέρας και τι σημαίνει όλο αυτό - η μητρική αγάπη, η πατριαρχία, ο ευνουχισμός των ανδρών από τον Πατέρα, οπότε αυτά τα θέματα πάνω κάτω ήταν κοινά με την κοινωνία της Αλβανίας θα έλεγα.. Ένα νήμα αισθάνομαι πως κρατώ. Μια σκυτάλη είναι τα έργα..\nΠαρόλο που στην παράσταση πρωταγωνιστούν μόνο γυναίκες, η παρουσία των ανδρών είναι κάτι παραπάνω από έντονη και καταλυτική, ενώ όλους τους ανδρικούς ρόλους τους υποδύονται οι πρωταγωνίστριες της παράστασης. Μίλησε μας λίγο για την συγκεκριμένη σκηνοθετική επιλογή σου.\nΔεν με ενδιέφερε μια θεατρική προσαρμογή ,ένα έργο που θα μπαινόβγαιναν σκηνικά, άνδρες κλπ, με ενδιέφερε το βιβλίο και η μεταφορά του ως ένα γνήσιο υλικό προς έρευνα, μια αναπαράσταση η οποία θα έβαζε το μαχαίρι στο κόκαλο. Ένα βιβλίο που γράφει μια γυναίκα ,που βλέπει αυτά τα θηλυκά, πως αντιμετωπίζονται και πως αντιμετωπίζουν τους άνδρες, οπότε ήθελα μέσα από τη ματιά των γυναικών να δω όλο αυτό το ανέβασμα, σε έναν κόσμο όπως του βιβλίου, όπου οι άνδρες είναι ανδρείκελα, βιαιοπραγούν και ερωτεύονται με πάθος όπως ο Τονίνο. Ήθελα να δω πέρα από τον κάθε ρόλο, με ενδιέφερε ο πυρήνας και η νοηματοδότηση ακόμα και του φύλου...σκηνικά μιλώντας. Αφήγηση, ντοκιμαντέρ, λιτά υλικά θεάτρου και κατάθεση των ηθοποιών σε όλο αυτό το καταγγελτικό αριστούργημα της Λιλής.\nΈχοντας παρακολουθήσει την Ορκισμένη Παρθένα, αλλά και την παράσταση στο Αργώ (και πολλές ακόμα στο παρελθόν) εντόπισα σε όλες σχεδόν, μία τεράστια αγάπη και αντίστοιχα ένα μεγάλο σεβασμό στο γυναικείο φύλο, κάτι που ομολογουμένως δεν συναντάς συχνά σε άνδρες σκηνοθέτες . Πιστεύεις πως οι γυναίκες ακόμη και στην εποχή μας που φαινομενικά είναι χειραφετημένες, παλεύουν ακόμα να ξεφύγουν από την παντός τύπου «θυματοποίηση»; Υπάρχει ισότητα, επί της ουσίας;\nΘα έλεγα ότι είμαι ο μοναδικός στην Ελλάδα που όντας άντρας τολμώ να μιλήσω για γυναικεία θέματα. Η αγάπη όπως προείπα, πηγάζει από την οπτική γωνία της εμπειρίας μου. Μεγάλωσα σε περιβάλλον με πολλές γυναίκες, οι οποίες έπαιξαν καθοριστικό ρόλο στη διαμόρφωση της προσωπικότητας μου. Ήταν σαν να ήμουν σε μια βαλκανική εκδοχή του 8½, σαφώς όχι ερωτική όπως του Φελλίνι , αλλά θα έλεγα με χρώματα Κουστουρίτσα.. Οι γυναίκες σήμερα κουβαλούν για μένα τον Σταυρό, είναι εκείνες που ακόμα υφίστανται βία και ρατσισμό, ακόμα αντιμετωπίζονται ως σεξιστικά προϊόντα στην σκουπιδοτηλεόραση κλπ. Δεν σας κάνει εντύπωση ότι στα Κρατικά θέατρα οι γυναίκες σκηνοθέτιδες και ηθοποιοί είναι σε πολύ μικρότερο ποσοστό, απ’ ότι οι άνδρες; Εγώ ακόμα βλέπω ότι επί της ουσίας τίποτα δεν έχει αλλάξει. Στους εργασιακούς χώρους δύσκολα εμπιστεύονται γυναίκες για ηγετικές θέσεις η τις χρησιμοποιούν ως άλλοθι στοχεύοντας σε κομματικές σκοπιμότητες..\nΠαρόλη την επιτυχία σου, παραμένεις ένας άνθρωπος προσιτός και προσηλωμένος στο στόχο σου, που είναι να ανεβάζεις ποιοτικές παραστάσεις με αξιόλογους συντελεστές. Το θεωρείς πολυτέλεια αυτό εν καιρώ κρίσης; Να διατηρείς δηλαδή την ανθρωπιά και την ακεραιότητά σου και παράλληλα ως δημιουργός να έχεις την άνεση να κάνεις το όποιο όνειρο σου πραγματικότητα, με τις ιδανικότερες των συνθηκών;\nΘεωρώ ότι ακολουθώ τον αγαπημένο Τσέχωφ στο Γλάρο, όπου κάποια στιγμή η Νίνα λέει «να σηκώνεις το Σταυρό σου Κώστια και να έχεις πίστη». Εκείνη στο έργο παίρνει ένα τρένο και πηγαίνει με μουζίκους και λογής - λογής ανθρώπους στην επαρχία και παίζει.. Είναι μόχθος και ένας αγώνας ατέρμονος. Θυσιάζω πράγματα, χάνω ανθρώπους από τη ζωή μου, συναντιέμαι με εξαιρετικούς ανθρώπους - και τοξικούς από την άλλη - πληρώνω το λάβαρο της ανεξαρτησίας μου. Δεν ανήκω σε κανένα κόμμα αν και θεωρώ ότι η αριστερά με εκφράζει, όχι όμως αυτή και όχι με την κομματκή έννοια. Δεν ανήκω σε παρέες, ούτε είμαι στα τραπεζώματα. Θέλω αξιοπρέπεια, παλεύω από τα 15 μου δουλεύοντας σε ταβέρνες και μπαρ, ζω με ελάχιστα, έχω μάθει σ' αυτό, δεν έχω υλιστικές τάσεις και μένω σε ένα σπίτι που πληρεί τα απαραίτητα. Η ανεξαρτησία είναι δίκοπο μαχαίρι, αλλά ξέρεις κάτι; Kοιμάμαι ήσυχος. Πέφτω στο κρεβάτι και λέω «σήμερα τα καταφερες!» ή «σήμερα έκανες μαλακία, πλήγωσες!!». Είμαι εγώ και ο εαυτός μου, διαλέγω τους συνεργάτες μου, ακόμα και την απόρριψη θέλω να τη διαχειρίζομαι, με ενδιαφέρει ο Άνθρωπος. Αγαπώ τους ανθρώπους , πιστεύω ακόμα στην Τέχνη που αλλάζει, μετατοπίζει τον άλλον, στην παιδεία και στο χρέος που έχουμε να γαλουχήσουμε τη νέα γενιά στην αγάπη για τα έργα και στο σεβασμό. Δεν μου χαρίστηκε κάτι, πάλευα και παλεύω γιατί όταν έχεις καθαρίσει τουαλέτες, όταν δεν έχεις να φας, όταν η μοναξιά γίνεται θηλιά στο λαιμό και εσύ συνεχίζεις απτόητος πρέπει να είσαι ευγνώμων στο ότι αντικρίζεις το φως, τον ήλιο την Ακρόπολη. Γιατί να αλλάξω; Θεωρώ τον εαυτό μου τυχερό γιατί στην Ελλάδα έχτισα ζωές, έζησα το όνειρο και το πραγματοποίησα, κάνω θέατρο, πότε με τα πολλά πότε με τα λίγα, έχω συνεργαστεί με ωραίους ανθρώπους και πάντα «μαζί». Αυτό το μαζί μας πήγε κάπου. Έρωτες, θάλασσες ,ατέλειωτα καλοκαίρια και στις πίκρες πάντα βάζω στη διαπασών «Βαριέμαι», που λέει και το άσμα της Μαίρης Λω. Θα ήταν ψέμα αν σου έλεγα για την Επίδαυρο η το Εθνικό, ναι φυσικά και θα ήθελα, αλλά πιστεύω πολύ στο χρόνο και στην αξία του καθένα, Το τρένο δεν το χάνεις. Κάθε μέρα είναι στον σταθμό και σε περιμένει, αρκεί να πας να βγάλεις το εισιτήριο και να μπεις. Σαφώς υπάρχουν αδικίες και δεν υπάρχει δικαιοσύνη, αλλά από την άλλη μεριά, εμείς την απονέμουμε στον εαυτό μας. Πιστεύω στην προσωπική διαδρομή και επανάσταση. Αυτά, με όπλο την καθαρή καρδιά και ηθική θα σε οδηγήσουν στην Ιθάκη. Είμαι προσιτός γιατί είμαι κι εγώ μια κουκίδα στον ψηφιδωτό κόσμο της ανθρωπιάς. Όταν έχεις ξεριζωθεί από την εστία σου μια φορά, πάντα θα αναζητάς τη φλόγα να ζεστάνεις ξανά την καρδιά και ας μη τη βρεις. Από την άλλη υπάρχει πολύ υποκρισία και σιωπή στην Τέχνη. Παλεύουμε θα έλεγα με τους Θεματοφύλακες που μας κουνούν το δάχτυλο τι είναι σωστό και τι λάθος και αν πρέπει να αγγίζουμε έργα και να μιλήσουμε γι’ αυτά, Σκύλα και Χάρυβδη σου λέω. Με τρομάζει. Δεν βλέπω την παλιά γενιά να δίνει στη νέα την σκυτάλη. Φοβούνται, οχυρώνονται πίσω από ιδρύματα και δεν τους αφορά αυτό το «μαζί». Κρύβονται πίσω από ένα μεγάλο «Εγώ». Όπως μου είπε ο Αρχιεπίσκοπος Αναστάσιος πρόσφατα σ’ ένα ταξίδι στα Τίρανα, αυτό χάθηκε. Αυτό το «εμείς». Η συμμαχία είναι η λέξη. Να ανταλλάσσουμε να διαμορφώνουμε, ,να πηγαίνω σε μια παράσταση άλλου δημιουργού και να συνομιλώ, όχι να λέω εγώ θα το έκανα καλύτερο. Ξέρεις, νοιώθω όμορφα διότι επιλέγω ο ίδιος όσο μπορώ τα έργα, το ανθρώπινο δυναμικό, ακόμα και σε συνεργασίες που έχω μετανιώσει. Δεν υποχώρησα, υπέμεινα και επέμενα, αλλά πάντα έκανα αυτό που πίστευα. Ήμουν πιστός ως προς το όραμα και το καλλιτεχνικό προϊόν. Έχω την ακεραιότητα μου. Έχω πει όχι, υπάρχουν στιγμές φυσικά που λέω "αχ να έκανα ένα εμπορικό με τον τάδε", αλλά ξέρω ότι δεν είμαι εγώ. Αυτός θέλω να παραμείνω. Τίμιος και καθαρός. "Είμαι προλεταριάτο εγώ" λέω στην πρόβα και οι ηθοποιοί μου γελάνε, αλλά αυτό είναι αλήθεια. Με ενδιαφέρει μόνο η εργασία μου. Να υπηρετώ το θέατρο με όποιο κόστος και πίστεψέ με το κοινό το νιώθει αυτό, καταλαβαίνει πότε είσαι ειλικρινής. Πότε είσαι ο Ένκε.\nΑκούμε συχνά για κλίκες, νεποτισμό, παρεάκια καλλιτεχνικά που επιβάλλουν πρόσωπα και καταστάσεις. Παρακολουθώντας κανείς την πορεία σου, θα έλεγε πως είσαι η ζωντανή διάψευση του «αν έχεις μέσο βάδιζε». Μήπως τελικά στην Ελλάδα υπάρχει μεγαλύτερη αξιοκρατία απ’ ότι νομίζουμε;\nΔεν ξέρω τι παρέες υπάρχουν και αντίστοιχα ποιες κλίκες. Καταθέτω προσωπική εμπειρία, από το φετινό καλοκαίρι, όπου πουθενά δεν γράφτηκε για το sold out της «Ορκισμένης Παρθένας», ούτε ότι πρώτη φορά ένα αλβανικό λογοτεχνικό βιβλίο έγινε θεατρική παράσταση. Δεν στάθηκα σ’ αυτό, για λίγο λύγισα με την αδιαφορία!!! Δεν πιστεύω σε συνομωσίες, θεωρώ ότι όταν η δουλειά σου μιλά στο κοινό και στον θεατρικό κόσμο, η αξία της θα φανεί. Από την άλλη τα Κρατικά θέατρα ήταν ανέκαθεν ένα απροσπέλαστο φρούριο, αλλά υπάρχει και το ελεύθερο θέατρο. Εμένα αυτό με καταξιώνει. Μακάρι να υπήρχε ένας φορέας να στήριζε όλα τα όνειρα, αλλά στα χρόνια που διανύουμε η παιδεία και ο πολιτισμός είναι στον απόπατο. Δεν πιστεύω στο ''μέσον''. Μόνος σου ορίζεις τη μοίρα σου και μόνο έτσι θα ορθοποδήσεις. Δεν θα μπορούσα αν ήξερα, ότι ας πούμε αυτή τη δουλειά τη χρωστάω στο τάδε πολιτικό βύσμα. Θα έπαιρνα χάπια για να κοιμάμαι ήσυχος. Όχι λοιπόν, δεν θα θυσίαζα τη δική μου ελεύθερη ύπαρξη. Δεν χρειάστηκε και ούτε θα χρειαστεί πιστεύω.\nΜίλησε μας λίγο για τις εξαιρετικές ηθοποιούς που πρωταγωνιστούν στην παράσταση και ζωντανεύουν τις ηρωίδες της Λιλής Ζωγράφου με έναν τρόπο τόσο αληθινό και διαπεραστικό, που σε κάνει να ξεχνάς ότι υποδύονται κάποιο ρόλο.\nΉταν μια έντονη εμπειρία. Επίπονες πρόβες, γέλια και συγκίνηση, θυσίες, Είναι πάντα οι ηθοποιοί, παιδιά μου (ίσως επειδή ποτέ δεν θα κάνω). Είναι κομμάτι μου, χωρίς αυτούς η παράσταση δεν θα είχε νόημα. Εκείνοι είναι ο αγωγός. Η διαθεσιμότητα τους και ο επαγγελματισμός τους στο ακέραιο. Πίστεψαν στο όραμα και αυτό ήταν συγκινητικό. Η Κατερίνα. Η Αιμιλία. Η Μαρία. Η άλλη Μαρία (δυο Μαρίες ο θίασος). Η Βασιλική. Η Μυρτώ. Η Αθηνά. Και φυσικά όλοι οι συνεργάτες μου. Όπως η Δάφνη Λιανάκη η βοηθός μου, που τράβηξε τα πάνδεινα χεχεχε. Ένα μεγάλο ευχαριστώ σε όλες και όλους!\nΕκτός από την παράσταση στο Αργώ, σκηνοθετείς και το έργο του John Fowlles “ΣΥΛΛΕΚΤΗΣ», που θα ανέβει από τις 18 Δεκεμβρίου στο VAULT, για περιορισμένο αριθμό παραστάσεων. Πόσο δύσκολο είναι να μην συγχέεις μεταξύ τους τις εκάστοτε συνεργασίες και να παρουσιάζεις κάθε φορά κάτι εντελώς διαφορετικό, ειδικά όταν κάνεις πολλά πράγματα ταυτόχρονα;\nΘεωρώ τον εαυτό μου επαγγελματία. Βρίσκω πάντα το γιατί κάνω ένα έργο που μου αναθέτουν, πέρα από φιλοδοξίες, φιλοσοφία και χρήματα. Και όμως ο Συλλέκτης εμπεριέχει μέσα από τη Μιράντα και τη βία την ψυχολογική που υφίσταται, κάτι από εκείνες τις γυναίκες της Ζωγράφου. Έχει τον ζόφο του ανθρώπου και τις πλευρές εκείνες που θα αποβούν καταστροφικές για τους ήρωες. Φροντίζω με τη δουλειά να επιμένω, να σκαλίζω και να εμβαθύνω στο σύμπαν κάθε έργου, να γεννώ και φυσικά να ενορχηστρώνω το κάθε έργο.\nΖούμε σε μια εποχή, που εξαιτίας και των διαφόρων κοινωνικοπολιτικών συγκυριών παγκοσμίως, παρατηρείται μία έξαρση της βίας κάθε μορφής, που μοιραία επηρεάζει και τις διαπροσωπικές μας σχέσεις. Υπάρχει έξοδος κινδύνου από το “σκοτάδι” που κυκλώνει την ανθρωπότητα;\nΡουθούνι δεν ανοίγει. Φόβος και σιωπηλά αυτουργούμε και εμείς. Φυσικά υπάρχει έξοδος αλλά δυστυχώς όχι μαζική. Ο καθείς πρέπει να παλεύει με όπλο την παιδεία του, να στηρίζει τον μπακάλη, να συνομιλήσει με τον γείτονα, να βοηθά το συνάνθρωπο, να στηρίζει την ελληνική αγορά, να χαρίζει βιβλία και ρούχα που δεν χρησιμοποιεί. Επίσης είναι ο καιρός να στραφούμε σ’ εμάς και σ’ αυτά που απασχολούν την κοινωνία μέσα από την Τέχνη. Δεν γίνεται να εκπροσωπείς την Ελλάδα στο εξωτερικό και εδώ να είναι σαν να μην έγινε τίποτα και να στρεφόμαστε μόνο στους Ολυμπιονίκες και στα μετάλλια. Πρέπει να δοθεί έμφαση στους καθημερινούς ανθρώπους που αγωνίζονται σε όλα τα στάδια ζωής και επιβίωσης. Λείπει η μέριμνα, κυριαρχεί η απογοήτευση, σαν να μη μάθαμε από την ιστορία μας. Μακελεύουμε ότι είναι στην αγορά, ,περιμένοντας τους βαρβάρους στα τάλεντ σόου και στα like του facebook, κλεισμένοι Σαββατόβραδο στο σπίτι, εξαπολύοντας κατηγορώ και rip καλλιτεχνών. Ζούμε στην αφόδευση των ραγισμένων αισθημάτων και σε μια υπερκόπωση αμάθειας, κουνώντας το δαχτυλάκι. Πιστεύω όμως, ότι αντιστεκόμαστε και είμαστε πολλοί. Χτες στην παράσταση είχαν έρθει παιδιά και έβλεπες στα μάτια τους τα καινούργιο. «Είστε η ελπίδα», τους λέω «μην ακούτε κανέναν, μόνο την καρδιά σας, να μην επιτρέψουμε να μας κυριεύουν οι νεκροί μας». .Πρέπει να γεννηθούν και θα γεννηθούν νέοι άνθρωποι που θα μας εμπνέουν και θα μας δίνουν θάρρος. Από τον φούρναρη στην Κω μέχρι την μητέρα που με 360ευρώ μεγαλώνει παιδιά με την αξιοπρέπεια τους, δίνοντας μάχη με πολιτικά ψέματα και ψευδαισθήσεις...Αυτοί είναι οι ήρωες.\nΗ Ερατώ λέει κάποια στιγμή στην παράσταση «Ελευθερία, είναι η αθωότητα να μην βλέπεις την ασχήμια αυτού του κόσμου». Πόσο άσχημος είναι τελικά αυτός ο κόσμος; Μπορεί να γίνει πιο όμορφος ή αυτό αποτελεί διαχρονική ουτοπία;\nΣτα πρώτα χρόνια της κρίσης λέγαμε θα γίνουμε καλύτεροι άνθρωποι...Διαψευστήκαμε...Από τη μία υπάρχει μια γενικευμένη κατάθλιψη και από την άλλη υπάρχει ακόμα η ζεστασιά και η γενναιοδωρία του κόσμου και φυσικά η αντίσταση στην ακροδεξιά...Τώρα πια όλοι ''ξέρουμε'' άρα κανείς δεν είναι αμέτοχος ή αθώος. Σαν ένα ποίημα της Γώγου που μπλέκεται στους στίχους του Καβάφη, σε μουσική Τσιτσάνη, τραγουδισμένο από μια γιαγιά στη Νότια Κρήτη, μια Ελλάδα που από τη μια σπαράζει και από την άλλη σε καθησυχάζει. Δεν ξέρω...ίσως αυτό το Απολλώνιο Φως σαν να μας επαναπροσδιορίζει. Αυτό το Φως του Βάρναλη που καίει μέσα μας. Έχω αποφασίσει στο θέατρο που υπηρετώ να μην εισχωρεί η Χυδαιότητα, η Ανεπάρκεια, η Ηλιθιότητα που μας περιτριγυρίζει. Άρα αυτομάτως αυτή είναι η επιβράβευση που δίνει σε εμένα και το λιθαράκι στον κόσμο αυτό. .Παλεύω εσαεί με το σκοτάδι και το φως....\nΤελειώνοντας θα θέλαμε να μας πεις τι σε κάνει να χαμογελάς, όταν τα πράγματα σκουραίνουν επικίνδυνα και να δώσεις το δικό σου μήνυμα στους αναγνώστες μας, που παρόλο που έχουν κι αυτοί τα δικά τους ζόρια, στηρίζουν και αγαπούν το θέατρο.\nΑκούω μουσική, μου μαγειρεύω με αγάπη, πηγαίνω στην Πλάκα και στην Ακρόπολη και για ένα μαγικό λόγο αυτός ο ιερός βράχος σε απαλύνει. Κάνω ελεύθερο κάμπινγκ τα καλοκαίρια, αναζητώ την ανεμελιά των παιδικών χρόνων, σκέφτομαι που ήμουν και πόσα έχω καταφέρει, αναπολώ τους ανθρώπους που μου στάθηκαν και με διαμόρφωσαν, χαμογελάω σε αγνώστους στο τρόλει, περπατάω πολύ στη πόλη, που άλλοτε με συνθλίβει με την παρακμή της και άλλοτε κουβαλά ένα πέπλο μυστηρίου. και πάντα ανατρέχω σε δυο φράσεις: «Κράτα το καλό κομμάτι του εαυτού σου, το άλλο πέτα το» -Αμλετ στη Γερτρουδη και «Να πράττετε πάντα το καλό».-Δεσποινίς Μαργαρίτα.


XA: Αντίδραση με μικρή άνοδο| newmoney\n23 Οκτωβρίου, 2020 5:39 μμ\nΜε μικρή άνοδο κατά 0,56% αντέδρασε ο Γενικός Δείκτης στις χθεσινές απώλειες\nΜε άνοδο 0,56% στις 612,32 έκλεισε ο Γενικός Δείκτης στο ελληνικό χρηματιστήριο συνεχίζοντας να δείχνει αδύναμος να κινηθεί πιο ψηλά. Και σήμερα τους επενδυτές τους απασχολούσαν οι εξελίξεις στα ελληνοτουρκικά και η πορεία της υγειονομικής κρίσης covid-19 και ποιές παρενέργειες θα έχουν στην οικονομία οι τελευταίες αποφάσεις της κυβέρνησης για την αντιμετώπιση της κρίσης.\nO FTSE έκλεισε στις 1443,47 μονάδες με άνοδο 0,53 % και ο δείκτης του τραπεζικού κλάδου έκλεισε στις 274,62 μονάδες με άνοδο 0,42%.\nΣτο ταμπλό η ΕΕΕ με +1,92% και τιμή 21,74€ και ο ΜΥΤΙΛ με +1,88% και τιμή 9,75€ ήταν οι πιο θετικές του δείκτη με τις ΟΤΕ, ΒΙΟ, ΕΛΠΕ και ΤΙΤC να ακολουθούν με απόδοση κοντά στο 1,5%.\nΜε αρνητικό πρόσημο έκλεισε η ΜΠΕΛΑ με απόδοση -2,44% και τιμή 12,78€, ο ΦΡΛΚ με απόδοση -1,59% και τιμή 3,725€, τα ΕΧΑΕ με απόδοση -1,30% και τιμή 2,65€, η ΜΟΗ με απόδοση -1,21% και τιμή 8,60€ και οι ΤΕΝΕΡΓ, ΣΑΡ,ΑΔΜΗΕ και ΓΕΚ ΤΕΡΝΑ.\nΟ τζίρος και σήμερα πολύ χαμηλός με καθαρή αξία στα 32,38 εκατομμύρια ευρώ.\nΟδηγούνται σε μετωπική σύγκρουση


«Η Φλόγα» του Leonard Cohen: Το τελευταίο δώρο του τροβαδούρου στους ρομαντικούς | LiFO\n30.5.2020 | 09:28\nΟΙ ΕΚΔΟΣΕΙΣ GUTENBERG μού έκαναν την τιμή να μου εμπιστευτούν τη μετάφραση του τελευταίου δώρου που πρόσφερε ο τροβαδούρος Leonard Cohen στους πείσμονες ρομαντικούς της ανθρωπότητας, τον τόμο The Flame (Η Φλόγα). Το έργο απαρτίζεται από τρία μέρη: Ποιήματα, Στίχους (από τα τέσσερα τελευταία άλμπουμ του Cohen) και Σημειωματάρια. Επίσης, το βιβλίο κοσμείται από πολλές ζωγραφιές του τροβαδούρου, που συνήθως εικονογραφούν ένα ποίημα ή έναν στίχο.\nΕίναι σημαντικό τούτο το δώρο, δείχνει την ακράδαντη επιμονή του Cohen στο κάλλος, την πνευματικότητα, τον ρομαντισμό, τον λυρικό βίο. Τα Σημειωματάρια αποτελούν ένα είδος εργαστηρίου του καλλιτέχνη, φανερώνουν μύχιες πτυχές του που βρήκαν δίοδο προς τα τραγούδια και τα ποιήματά του. Ο Cohen έγραφε μανιωδώς, καθημερινά αποτύπωνε στιγμές και σκηνές, θραύσματα ονείρων και μνήμες. Η σκιά της Ύδρας απλώνεται σε πολλές ποιητικές εγγραφές στα ημερολόγια του τροβαδούρου.\nΤο χιούμορ του, πάντα λεπτό, βελούδινο, διακριτικό, δεν λείπει, ενώ συνδυάζεται με μια δημιουργική μελαγχολία, με μια βαθιά γνώση της Ιστορίας, με καταβυθίσεις στο παρελθόν της ανθρωπότητας.\nΜε την παλλόμενη ευαισθησία του, ο Cohen μιλάει για σκληρά, δυσάρεστα, ακόμα και φρικαλέα γεγονότα, για προσωπικές τραγωδίες, για δύσκολους αποχαιρετισμούς, αλλά πάντα είναι με τη μεριά μιας συγκρατημένης και συγκροτημένης αισιοδοξίας, πάντα είναι με τη μεριά της κατάφασης στη ζωή, καθώς παρέμεινε ως το τέλος ένας διάκονος της δοτικότητας, ένας εραστής του έρωτος, ένας ωραίος εμμονικός της ευμορφίας.\nΚαθώς διαβάζουμε τη Φλόγα είναι σαν να ακούμε ταυτόχρονα τη φωνή του να μας ψιθυρίζει μελωδικά κάθε του λέξη. Ακόμα και τα, ας πούμε, πρόχειρα σκαριφήματα στα Σημειωματάριά του είναι ποιητικά και ρυθμικά, ενέχουν τωόντι μελωδία, ενώ συνάμα φέρνουν στον νου του αναγνώστη εικόνες υψηλού λυρικού κάλλους και μεγάλης ηδύτητας.\nΦρόντισα, μεταφράζοντας κάθε λέξη του Cohen, να διατηρήσω τη μελωδικότητά του, να μείνω (όσο γίνεται) πιστός στην ηδύτητα, στη μελαγχολία, στην αισθαντικότητα και στον λυρισμό του. Θαρρώ ότι τα κατάφερα και ότι οι αναγνώστες θα απολαύσουν τον λόγο του τροβαδούρου και θα συγκινηθούν από την τόσο ευαίσθητη ματιά του σε πράγματα άλλοτε απαλά και γλυκά και άλλοτε σκληρά και πικρά.\nΤο βιβλίο αναμένεται να κυκλοφορήσει πριν το τέλος Ιουνίου.\nΟ Λέοναρντ Κοέν σε ηλικία 30 ετών σε ένα σπάνιο, παλιό ντοκιμαντέρ\nΤο «Ladies and Gentlemen… Mr. Leonard Cohen» γυρίστηκε σε μια επίσκεψη του Κοέν στην πατρίδα του, στο Μόντρεαλ,όταν ακόμα ήταν μόνο γνωστός ως ποιητής και μυθιστοριογράφος


Το Norton παρέχει επίσης ένα ασφαλές και ιδιωτικό περιβάλλον αποθήκευσης στο cloud, όπου μπορείτε να δημιουργήσετε αντίγραφα ασφαλείας των αρχείων σας. Η θέση αποθήκευσης στο cloud είναι διαφορετική από τη θέση όπου αποθηκεύετε κατά κανόνα τα αρχεία στον Η/Υ σας. Καταστροφές που προκαλούν βλάβες ή ζημιές στον υπολογιστή σας δεν μπορούν να επηρεάσουν τα αντίγραφα ασφαλείας σας διότι αποθηκεύονται σε διαφορετική θέση. Επιπλέον, όταν χρησιμοποιείτε την ηλεκτρονική δημιουργία αντιγράφων ασφαλείας του Norton μπορείτε να εκτελέσετε ανά πάσα στιγμή επαναφορά των αρχείων σας από οποιονδήποτε υπολογιστή. Το Norton πρέπει να είναι εγκατεστημένο στον υπολογιστή σας, για να έχετε πρόσβαση στο λογαριασμό Norton.


ΟΙ ΑΠΟΨΕΙΣ ΓΙΑ ΜΑΣ\nγράφει: Δημήτρης Χαριτίδης\nλειτουργεί ως: Διευθυντής Πωλήσεων\nτηλέφωνο: +30 210 62 88 441\nΜε το Greek.ru γνωριζόμαστε χρόνια και ειλικρινά, μπορώ να σας πω ότι οφείλω και τη προσωπική μου ευτυχία γιατί σ’ αυτό το σαιτ γνώρισα και τη γυναίκα μου!!! Με τον Ρομαν και τη Ναταλία προσωπικά γνωριζόμαστε 6 χρόνια και είναι ωραία παιδιά και φίλοι. Η συνεργασία μας έχει μεγάλη επιτυχία και εμείς δεν σταματάμε εδώ. Οι συνάδελφοί μας όχι μόνο τηρούν τις συμφωνίες μας αλλά βοηθούν και πολύ περισσότερα.\nΠαιδιά, εσείς κάνετε υπέροχη δουλειά και ο Θεός να σας χαρίζει ευημερία για πολλά χρόνια!\nΘα ήθελα να ευχαριστήσω όλους τους συντελεστές του Greek.ru που συμμετείχαν και βοήθησαν για να πετύχουμε τα μέγιστα στην προετοιμασία του ταξιδιού μας.\nΟι συμβουλές τους ήταν πραγματικά πολύτιμες, όπως πολύτιμες ήταν και οι πληροφορίες που παίρναμε όλο τον προηγούμενο καιρό από το Greek.ru – το πιο ενημερωμένο, κατά τη γνώμη μου, ρώσικο site που αφορά την Ελλάδα – και βοήθησαν αξιόπιστα και έγκυρα τόσο εμάς όσο και πολλούς άλλους τουρίστες που πηγαίνουν στην Ελλάδα και αυτό φαίνεται μέσα από τις εκθέσεις των τελευταίων για το πώς πέρασαν τις διακοπές τους.\nΚαι πάλι, σας ευχαριστώ πολύ. Εύχομαι καλή συνέχεια στην ήδη πολύ επιτυχημένη ιστοσελίδα σας.\nΗ ΠΡΕΣΒΕΙΑ ΤΗΣ ΕΛΛΑΔΑΣ ΣΤΗ ΜΟΣΧΑ\nγράφει: Δημήτρης Γιαλαμάς\nλειτουργεί ως: Μορφωτικός Σύμβουλος της Πρεσβείας της Ελλάδας στη Μόσχα\nτηλέφωνο: +7 495 290 10 34\nΣας στέλνω τις θερμότερες ευχές μου για την επέτειό σας!\nΧαίρομαι πραγματικά ιδιαίτερα, που 10 ολόκληρα χρόνια η ισοσελίδα σας είναι πλάι μας, μας στηρίζει και παρέχει κάθε είδους πληροφόρηση για οποιαδήποτε προσπάθειά μας. Οι ρωσικές δημοσιεύσεις που παρέχουν στοιχεία για την Ελλάδα, μεταξύ άλλων και για την πολιτιστική της κίνηση, βρίσκουν αμέσως ανταπόκριση στην ιστοσελίδα σας και με τον τρόπο αυτό συμβάλουν στην προώθησή τους εν μέσω του ρωσόφωνου κοινού απανταχού του κόσμου. Ελπίζω ότι θα συνεχίσετε την πορεία μαζί μας και ότι από κοινού θα έχουμε και στο μέλλον τη δυνατότητα της εξασφάλισης πληροφόρησης σχετικά με την Ελλάδα και τον Ελληνικό Κόσμο, που τυχόν ενδιαφέρει το κοινό σας. Με τον τρόπο αυτό, θα μπορέσουμε από κοινού να ενισχύσουμε περαιτέρω τις μακραίωνες ελληνορωσικές σχέσεις.\nγράφει: Πλατανησιώτης Ν.\nτηλέφωνο: +30 210 620 2635\nΗ συνεργασία του Calypso villas με το Greek.ru αρκετά χρόνια τώρα είναι δημιουργική και πραγματικά αποτελεσματική, η προβολή του καταλύματος μέσα από την ιστοσελίδα σας, μας έδωσε την ευκαιρία να προβληθούμε στην ανερχόμενη Ρώσικη αγορά άμεσα κα αξιόπιστα.\nΕυχαριστούμε την ομάδα του Greek.ru και ευχόμαστε συνέχεια της προσπάθειας για την προβολή των επιχειρήσεων και της χώρας μας.\nΚΕΝΤΡΟ ΥΠΟΣΤΗΡΙΞΗΣ ΝΕΟΛΑΙΑΣ «AIΓΑΙΟ»\nγράφει: Βαλέριος Τσακαλίδης\nλειτουργεί ως: Πρόεδρος τοσ ΚΥΝ «ΑΙΓΑΙΟ»\nτηλέφωνο: +30 694 554 61 38, +30 694 92 82 143\nΚέντρο υποστήριξης νεολαίας "Αιγαίο" εκφράζει την βαθιά ευγνωμοσύνη του στο διαδικτυακό κόμβο Greek.ru για την ενεργό συμμετοχή του και την υποστήριξη του στην φιλανθρωπική εκδήλωση για ορφανά παιδιά. Είναι μεγάλη μας χαρά και έχει πολύ μεγάλη σημασία, ότι έχετε ανταποκριθεί και προσφέρατε σημαντική βοήθεια σε αυτά τα παιδιά. Σας ευχόμαστε Χρόνια πολλά και Καλή χρονιά, με χαρά, ευτυχία και όλα τα καλύτερα.\nTV company "REN TV"\nγράφει: Λουδμίλα Μποροντινά\nλειτουργεί ως: Παραγωγός\nτηλέφωνο: +7 (495) 245-25-29\nΗ υπηρεσία παροχής πληροφοριών "REN TV" νιώθει υποχρεωμένη να σας δώσει συγχαρητήρια και να σας ευχαριστήσει για την αρωγή σας στην προετοιμασία του προγράμματος ειδήσεων "News 24".\nΕυχαριστούμε για τη βοήθειά σας κατά τη διάρκεια της παραμονής του Προέδρου της Ρωσίας κ. Βλαντιμίρ Πούτιν στην Αθήνα, η οποία μας έδωσε την ευκαιρία για τη δημιουργία του αφιερώματος με θέμα "Επιστροφή των Πολιτιστικών Αγαθών στην πατρίδα".\nΗ βοήθειά σας ήταν πολύτιμη και εκτιμούμε ιδιαίτερα την άκρως επαγγελματική δουλειά σας και την μεγάλη υπευθυνότητα.\nΑνυπομονούμε να συνεργαστούμε ξανά μαζί σας.\nKOSMOS RENT CAR CRETE\nγράφει: Δημήτρης Δασκαλάκης\nτηλέφωνο: +30 2810 346173\nΆριστη συνεργασία με άρτια καταρτισμένους επαγγελματίες που πάνω και πρώτα απ' όλα ενδιαφέρονται και έχουν θέσει ως στόχο τους τη διαρκή βελτιστοποίηση ένος ολοκληρωμένου και ποιοτικού Τουριστικού προϊόντος που θα παρέχεται στους επισκέπτες στην Ελλάδα, με απόλυτη συνέπεια, σεβασμό και καινοτομίες.\nΣας Ευχαριστούμε θερμά & Σας Ευχομάστε Καλή Επιτυχία!\nτηλέφωνο: +30 210 640 1004\nΗ ομάδα του Greek.ru με επικεφαλής τον Ρομάν είναι απόλυτα επαγγελματική και πραγματικά είναι δίπλα μας κάθε στιγμή και άμεσα. Παρέχουν πολλές πηροφορίες για Έλληνες που ταξιδεύουν ή επιχειρούν στην Ρωσία αλλά και για Ρώσους αντίστοιχα προς την Ελλάδα. Πιστεύω ότι είναι ο πιο χρήσιμος οδηγός πληροφοριών του είδους.\nAthens, Salonika, Greece\nSUNSHINE VACATION СLUBS\nγράφει: Anastasia Zdor\nλειτουργεί ως: Sales manager\nτηλέφωνο: +30 210 6105901\nΗ συνεργασία της αλυσίδας ξενοδοχείων SUNSHINE VACATION СLUBS με την ιστοσελίδα GREEK.RU υφίσταται πάνω από 1 χρόνο. Μετά από μια τόσο μεγάλη περίοδο, η στενή συνεργασία μας μοιάζει περισσότερο με φιλία. Είμαστε συνεργάτες, συνάδελφοι, φίλοι που με μια μόνο λέξη καταλαβαίνουν τις ιδέες, τις προτάσεις, τα προβλήματα και τις ανάγκες του άλλου. Αυτός ο διαδικτυακός κόμβος είναι καταπληκτικός διότι δημιουργείται από μια ομάδα επαγγελματιών, και είναι πολύ ευχάριστος και εύκολος στη χρήση του.\nΚαλή σας επιτυχία, παιδιά!\nKRIOPIGI CARS Rent a Car\nγράφει: ο Αθανάσιος – Σάκης - Μανώλας\nτηλέφωνο: +30 6979914411\nΣυγχαρητήρια για την ποιότητα, τον επαγγελματισμό και την άριστη ποιότητα των πληροφοριών που παρέχετε στους φίλους επισκέπτες της Ελλάδας μέσα από τον Τουριστικό Οδηγό σας.\nΣας ευχόμαστε καλή συνεχεία και καλή επιτυχία!


Τον Ανώτερον Ταξιάρχην του Τάγματος του Λέοντος της Αλεξανδρείας απένειμε ο Μακαριώτατος στον Έλληνα συνθέτη Σάββα Καρατζιά - Δημοκρατική της Ρόδου\n29 Οκτωβρίου 2019 18:51\nΜε ιδιαίτερα θερμά λόγια προλόγισε την εκδήλωση ο πρώην Δήμαρχος της Ρόδου, κ. Φώτης Χατζηδιάκος.\n«Η καρδιά μας υψώθηκε στα ουράνια. Εκεί που το σώμα σταματάει, για να αρχίσει το πνεύμα και να διαδεχτεί το σκοτάδι το φως. Θα ήθελα παιδιά μου ως πνευματικός Πατέρας να σας ευχαριστήσω. Η Εκκλησία μου έδωσε τον Τίτλο, Πάπας και Πατριάρχης Αλεξανδρείας και πάσης Αφρικής. Στην λέξη Πάπας, βλέπουμε τον Πατέρα. Στην λέξη Αλεξάνδρεια, βλέπουμε την Πόλη των Μεγάλων Πατέρων της Εκκλησίας. Στην άλλη όμως λέξη και πάσης Αφρικής, βλέπουμε το μέλλον της Εκκλησίας μας για την Ήπειρο του μέλλοντος της Αφρικής.»\nΜουσική Διεύθυνση, Νίκος Μαλιάρας\nΣύνολο εγχόρδων, Athens Philharmonia Orchestra\nΣοπράνο, Τζωρτζίνα Μερεντίτη\nΣυντονισμός παραγωγής, Arts Spontané


Υπογράφηκε στις 15 Μαρτίου 2018 πρωτόκολλο συνεργασίας ανάμεσα στο Τεχνολογικό Πανεπιστήμιο Κύπρου και στο Κέντρο Υγείας Παιδιών και Εφήβων «Ηλιαχτίδα» με στόχο να διευρύνουν την επιστημονική, εκπαιδευτική και πολιτιστική συνεργασία τους.\nΠιο συγκεκριμένα, υπάρχουν τεράστιες προοπτικές συνεργασίας με τη Σχολή Επιστημών Υγείας και ειδικότερα με το Τμήμα Νοσηλευτικής και το Τμήμα Επιστημών Αποκατάστασης.\nΚοινές επιστημονικές και εκπαιδευτικές εκδηλώσεις και δραστηριότητες\nΤοποθέτηση φοιτητών για πρακτική άσκηση\nΗ συμφωνία υπογράφηκε στο κτήριο της Πρυτανείας του Πανεπιστημίου από τον Πρύτανη του Πανεπιστημίου Καθ. Ανδρέα Αναγιωτό και τους ιατρούς Δρ. Χρυσόστομο Κουάλη, Δρ. Μιχάλη Ιασονίδη και Δρ. Άντρο Γεωργίου.


The Green Eye : Ζώντας στον ΓΕΡΑΚΑ, ΑΤΤΙΚΗΣ\nLIVING in GERAKAS, ATTICA\nΖω και μεγάλωσα στο Γέρακα Αττικής, ένα όμορφο προάστιο της Αθήνας, που το είδα να μεταμορφώνεται από μια καταπράσινη περιοχή σε μια πανέμορφη ήσυχη πόλη. Με έφεραν οι δικοί μου στο Γέρακα σε ηλικία 2 ετών, να ζήσω μέσα στους αμπελώνες και τα αγριολούλουδα. Ευτυχώς ακόμη και σήμερα το 2013, υπάρχουν άκτιστες εκτάσεις και χώροι πρασίνου. Οι Δήμοι, που περιβάλλουν το Γέρακα είναι η Αγία Παρασκευή, το Χαλάνδρι, τα Βριλήσσια, η Πεντέλη, τα Γλυκά Νερά, η Παλλήνη και η Ανθούσα.\nΠλατεία Μακεδονίας Γέρακας\nΜέχρι τα τέλη του 1970 οι περισσότερες εκτάσεις της περιοχής καλύπτονται από αγροικίες των Παιανέων, ενώ το 1980 αποσπώνται από την Παιανία και αναγνωρίζονται ως Κοινότητα Γέρακα της Ανατολικής Αττικής. Η ονομασία της νεοσύστατης διοικητικής οντότητας προκύπτει έπειτα από άτυπο δημοψήφισμα μεταξύ των 3 ονομάτων των οικισμών, που την αποτελούν: "Γέρακας", "Σταυρός" και "Γαργηττός".\nΜέσα στα επόμενα 10 χρόνια βλέπω στη περιοχή μου, που ακόμη είχε στάνες ζώων και κατέβαιναν άγρια ζώα (αλεπούδες..) από τη Πεντέλη, να έρχονται τόσοι να κατοικήσουν ώστε το 1990 αναγνωρίζεται ως Δήμος Γέρακα. Ο Γαργηττός (γνωστός στο μεσαίωνα ως Καρηττός ή Καρυττός) στην αρχαιότητα ήταν αττικός δήμος της Αιγιήδος φυλής, που τοποθετείτο στη μεσόγαια χώρα, σύμφωνα με τη διοικητική διαίρεση του Κλεισθένους τον 6ο αιώνα π.Χ.\nΛεωφόρος Εθνικής Αντιστάσεως Γέρακα\nΣήμερα η πόλη των 11.000 στρεμμάτων απλώνεται σε υψόμετρο 190 - 374 μέτρων προσδίδοντάς της ταυτόχρονα το χαρακτήρα πεδινής, αλλά και ορεινής περιοχής. Τα διοικητικά όρια του δήμου εκτείνονται από το Σταυρό της Αγίας Παρασκευής μέχρι και τους πρώτους λοφίσκους του Πεντελικού, γνωστούς ως λόφους «Κουφού» και «Δέσης», σε απόσταση 12 χιλιομέτρων βορειοανατολικά των Αθηνών και μόλις 2 χιλιόμετρα δυτικά της Παλλήνης. Κατά την απογραφή του 2001 εμφάνιζε 13.990 κατοίκους, ενώ το 2008, μετά την οικοδομική δραστηριότητα με φρενήρεις ρυθμούς, μετρά περί τους 30.000 (2.727 κάτοικοι / χμ2).\nΠολύ πριν τη μεταρρύθμιση του Κλεισθένους, η συγκεκριμένη περιοχή φαίνεται να γνώριζε άνθιση εντός του συνασπισμού των Αχαρνών – Γαργηττού – Παλλήνης - Παιανίας. Ο συνασπισμός λαμβάνει χώρα σε θέση σημαντική, καθότι αποτελεί πέρασμα από το μεγάλο άστυ προς την πεδιάδα, που οριοθετούν τα αττικά βουνά, παρέχοντας δίοδο προς την ανατολική ακτή. Θεωρείται δε τόπος καταγωγής του αρχαίου ιστορικού Επίκουρου.\nΌπως και σήμερα είναι μια ταχέως αναπτυσσόμενη πόλη της Βόρειας Μεσογαίας και ταυτόχρονα ανατολική πύλη εισόδου από το λεκανοπέδιο των Αθηνών προς την πεδιάδα των Μεσογείων. Ο Γέρακας είναι οικοδομημένος σε μια ιδιαιτέρως κομβική θέση ανάμεσα στους ορεινούς όγκους Υμηττού και Πεντέλης και διοικητικά υπάγεται στη Νομαρχία Ανατολικής Αττικής.\nΤον 6ο αι. π.Χ. η θρησκευτική και πολιτική συμμαχία εστιάζεται γύρω από το περίφημο Ιερό της Παλληνίδος Αθηνάς, μεγαλοπρεπή ναό, όπου λατρεύεται η αμφιβόητη προστάτιδα του αττικού κράτους, συγκεντρώνοντας το σεβασμό, καθώς και το λατρευτικό και συνάμα εμπορικό ενδιαφέρον της ευρύτερης περιοχής. Ερείπια του αρχαίου ναού Παλληνίδος Αθηνάς κείτονται στην οδό Ανδρούτσου, ενώ από τον 5ο αιώνα π.Χ. και μέχρι την ρωμαϊκή κατάκτηση, ευρήματα γύρω από το Σταυρό μαρτυρούν τον εποικισμό της ευρύτερης περιοχής.\nΤο Ιερό της Παλληνίδος Αθηνάς είναι ναός ομόλογος εκείνου του Ποσειδώνος στο Σούνιο, της Νεμέσεως στο Ραμνούντα και του Ηφαίστου στην Αρχαία Αγορά των Αθηνών. Συνδέεται δε με λίθινες οδικές αρτηρίες με την Αθήνα και λοιπές πόλεις της Αττικής. Το 546 π.Χ. το Ιερό μέλλει να σηματοδοτηθεί από ιστορικά γεγονότα, με τον Πεισίστρατο και τους οπαδούς του να συγκρούνται ενάντια στους πολέμιους της εγκατάστασης της τυραννίδος στην Αθήνα.\nΣύμφωνα με τον ιστορικό Ηρόδοτο, για τρίτη φορά αποπειράται ο επιβουλευόμενος τύραννος να καταλάβει την εξουσία, που του είχαν στερήσει οι αντίπαλοί του, οι Αλκμεωνίδες. Και ενώ οι δύο στρατοί βρίσκονται στρατοπαιδευμένοι στη σύμπτυξη των ορεινών απολήξεων Βριληττού και Υμηττού, ο Αμφίλυτος, μάντης του Ιερού εμφανίζεται μπροστά στον Πεισίστρατο και του δίνει χρησμό λέγοντάς του ότι έχει την εύνοια της Θεάς Αθηνάς. Ο Πεισίστρατος σίγουρος για τη νίκη του αποφασίζει να αιφνιδιάσει τους αντιπάλους του επιτιθέμενος την κατάλληλη στιγμή, τρέποντάς τους σε φυγή.\nΣτα περίχωρα του Γαργηττού και της Παλλήνης, όπου έλαβε χώρα η μάχη, εγκαθίστανται νεκροταφεία με επιτύμβιες στήλες σε κάθε τάφο προς τιμήν των νεκρών, οι οποίοι θάβονται μαζί με τα αγαπημένα του κειμίλια, όπως αγγεία, κοσμήματα και νομίσματα. Μετά τη μεγαλοπρεπή νίκη του, τιμά του πεσόντες ανεγείροντας επιτύμβιο μνημείο στο χώρο της μάχης. Ο Πεισίστρατος πλέον μετακινείται στην Αθήνα και εγκαθιστά την τυραννίδα.\nΤο όρος Πεντέλη δεσπόζει βόρεια του Γέρακα και φαίνεται από παντού\nΟ κάτοικος της περιοχής ονομαζόταν Γαργήττιος, ενώ ο δήμος τιμούσε με το όνομά του τον τοπικό ήρωα Γαργηττό, που σύμφωνα με ιστορικές μαρτυρίες ήταν ένας από εκείνους που ήλθαν στην Πελοπόννησο από την Ασία μαζί με το Λυδό Πέλοπα (σύμφωνα με τον ιστορικό Παυσανία ήταν πατέρας του Ίωνα). Η λέξη Γαργηττός πιθανόν να ετυμολογείται από το αρχ. ελληνικό «γάργα», που σημαίνει την μαύρη λεύκα, ένα είδος λεύκας με σκουρόχρωμα φύλλα και κορμό.\nΜε τον Διοικητικό Χάρτη Κλεισθένους, η επικράτεια της Αττικής χωρίζεται σε τρεις ζώνες, κάθε μια χωρίζεται σε δέκα τριττύες. Δέκα τριττύες τοποθετούνται περί το άστυ των Αθηνών, δέκα αποτελούν τις παραλίες και δέκα τη μεσογαία. Η τοποθεσία του Γαργηττού έγκειται στην καρδιά της μεσογαίας (μεταξύ Φλύας-Δεκέλειας - Αφιδνών και Αγνούντος). Η έκταση ονομάστηκε μεσογαία καθότι, σύμφωνα με τα διοικητικά όρια της Αθήνας, βρίσκεται ακριβώς στο μέσον της γης, με τη Μεγαρίδα να υπάγεται στη Βοιωτία, την Ωρωπία στην Εύβοια, ενώ το Λαύριο να αποτελεί παραλιακή έκταση των Αθηνών στα ανατολικά και η Ελευσίνα στα δυτικά.\nΚάθε τριττύς περιείχε ένα αριθμό δήμων, τέτοιο ώστε να υπάρχει ίση κατανομή του πληθυσμού. Οι κάτοικοι παίρνουν το όνομα του δήμου στον οποίο κατοικούν και παύουν να αποκαλούνται Αθηναίοι. Ο Δήμος Γαργηττού συμμετέχει στην Αθηναϊκή Πολιτεία, στέλνοντας 4 βουλευτές για να τον εκπροσωπήσουν. Σύμφωνα με τον καταγόμενο εκ του Γαργηττού ιστορικό Επίκουρο, στην περιοχή του ετάφη το νεκρό σώμα του Ευρυσθέα, αντιπάλου του Ηρακλή, που κέρδισε τη βασιλεία στις Μυκήνες μετά από μάχη στο Μαραθώνα, όπου ετάφη η κεφαλή του.\nΠαράλληλα, οι Παλλαντίδες, 50 γιοι του Πάλλαντος, αδελφού του Αιγέα, διεκδικούν από το Θησέα, γιο του Αιγέα, τη βασιλεία της ισχυρής πόλεως των Αθηνών, αφού δεν αναγνωρίζουν ποτέ ως νόμιμο διάδοχο του αττικού θρόνου. Ο Θησέας μετακινείται στην Κρήτη και οι Παλλαντίδες συμπεραίνουν, πως δε θα επιστρέψει ξανά. Όταν ο Θησέας επιστρέφει στην Αττική από τον Άδη, πληροφορούμενος στο Γαργηττό την κυριαρχία των Παλλαντίδων και τη μεταφορά της έδρας του κράτους στην Παλλήνη, καταριέται τους Αθηναίους και αυτοεξορίζεται στην Κρήτη. Αργότερα όμως ξαναεγκαθίσταται στην Αθήνα και οι Παλλαντίδες αποφασίζουν να καταλάβουν μόνιμα το θρόνο.\nΧωρίζονται λοιπόν σε δύο ομάδες και κυρήττουν τον πόλεμο. Η μία βαδίζει με επικεφαλής τον Πάλλαντα περιμένοντας το Θησέα στη νοτιοανατολική διέξοδο του Υμηττού, στο Σφηττό, ενώ η δεύτερη στήνει ενέδρα στη βορειοανατολική είσοδο στο Γαργηττό. Ο Θησέας πληροφορείται τα σχέδιά τους από τον κήρυκα Λεώ και με μια αιφνιδιαστική επίθεση κατορθώνει να εξοντώσει την ομάδα του Γαργηττού και να διασκορπίσει τη δεύτερη ομάδα του Σφηττού. Ο Θησέας επίσημα πλέον, εδραιώνει την επικράτησή του στην πόλη των Αθηνών και κερδίζει ξανά το σεβασμό των Αθηναίων.\nη Πηγή Γέρακα .. τώρα έχει στερέψει η βρύση\nΚατά το μεσσαίωνα, η περιοχή αποκαλείτο Καρυττός, τοπίο έντονης θρησκευτικής δράσης, όπου διασώζεται μέχρι και σήμερα ο Ιερός Ναός Αγίου Νικολάου (μαρμαράδικα Πατήματος), που χρησιμοποίησε ο Άγιος Τιμόθεος ως ασκηταριό ενόσω κτιζόταν η Μονή της Πεντέλης. Ο Μεγάλος Λογοθέτης Ιέρακας φαίνεται να κατείχε μεγάλες εκτάσεις της περιοχής το 16ο αιώνα μ.Χ. που βρίσκονταν υπό ιδιοκτησιακή αμφισβήτηση από τον ιδρυτή της Ιεράς Μονής Πεντέλης Τιμόθεο και την Αγία Φιλοθέη.\nΤελικά παραχωρήθηκαν οι εκτάσεις εκ μέρους του Ιέρακος και χάριν αυτού δόθηκε το όνομα στο χωριό, που αναπτύχθηκε στην περιοχή, Γέρακα. Ο Άγιος Τιμόθεος επιχειρώντας να προσδώσει οικονομική αυτοτέλεια στην Ιερά Μονή Πεντέλης εκδιώχνει τους σαρακατσάνηδες βοσκούς από το Πεντελικό και το Γαργηττό, όπου περνούσαν τις δύσκολες χειμερινές νύχτες και τους εκτοπίζει στο σημερινό Κορωπί. Μεσαιωνικό ασκηταριό αφιερωμένο στον Άγιο Νικόλαο στο Γαργηττό (θέση Πάτημα).\nσχολικά συγκροτήματα Γέρακα\nΣτη νεότερη ιστορία του ο Γαργηττός αποτελεί αγροικία ουσιαστικά της Επάνω Παιανίας, κτήματα που χρησιμοποιούνται από αρβανίτες γεωργούς, αλλά και για τη λειτουργία μαρμαράδικων από Έλληνες νησιώτες κατά την περίοδο, που ανθούν τα λατομεία του Πεντελικού.\nΣήμερα, ο Γαργηττός αποτελεί βόρεια συνοικία της πόλης του Γέρακα, στις υπώρειες της Πεντέλης, στη βόρεια μεσογαία. Σημείο αναφοράς αποτελεί το μοναστήρι του Αγίου Νεκταρίου του Πατριαρχείου Αλεξάνδριας στον Γαργηττό, το οποίο έχει επισκεφτεί και ο ίδιος ο πατριάρχης Αλεξανδρίας και το οποίο συγκεντρώνει πιστούς από όλη την Ελλάδα και κυρίως Αιγυπτιώτες Έλληνες.\nΛεωφόρος Μαραθώνος προς Σταυρό\nΤο κέντρο του Δήμου Γέρακα εντοπίζεται γύρω από την Πλατεία Μακεδονίας, βόρεια της Λεωφόρου Μαραθώνος, η οποία αποτελεί σημείο συνάντησης των κατοίκων, μεγάλη ακρετά και πανέμορφη. Πολιούχος του Γέρακα είναι ο Άγιος Ιωάννης. Γνωστές συνοικίες που απαρτίζουν την πόλη του Γέρακα, εκτός από το Κέντρο Γέρακα, είναι ο Σταυρός, ο Γαργηττός, το Πάτημα, η Μπαλάνα και η ορεινή συνοικία της Δέσης.\nΠλατεία Μακεδονίας Γέρακα\nΗ εμπορική αξία της περιοχής εκτείνεται κυρίως κατά μήκος της Λεωφόρου Μαραθώνος, στην οποία συγκεντρώνεται και η βιομηχανική και επιχειρηματική δράση.\nναός Αγίου Ιωάννου Προδρόμου\nΟ επισκέπτης συναντά στην περιοχή τους βυζαντινούς ναούς του Αγίου Δημητρίου στην οδό Αιτωλίας, των Αγίων Θεοδώρων, του Αγίου Γεωργίου στην οδό Αττικής, Αγίων Πάντων στην οδό Αγ. Νεκταρίου, Αγίου Ιωάννου Θεολόγου στην οδό Αγίου Ιωάννου και Μιαούλη.\nΗ πόλη του Γέρακα είναι άρρηκτα συνδεδεμένη με την ιστορική πορεία του πεντελικού τοπίου και της Ιεράς Μονής αυτού, ως τόπος ασκητικής δράσης των μοναχών, αλλά και ως καταφύγιο τις χειμερινές νύχτες για τους βοσκούς του όρους.\nΛεωφόρος Μαραθώνος προς Παλλήνη\nΑπό το 2004 και έπειτα, οι Ολυμπιακοί Αγώνες της Αθήνας αφήνουν ως παρακαταθήκη σημαντικά συγκοινωνιακά έργα που καθιστούν το Γέρακα προνομιούχο και δίνουν το ερέθισμα για μαζική οικιστική αξιοποίηση των εκτάσεων της περιοχής. Ορισμένα από τα έργα οδικού δικτύου είναι η Αττική Οδός, η Περιφερειακή Υμηττού, καθώς και η σύνδεση με τους Σταθμούς του Μετρό και του Προαστιακού Σιδηροδρόμου "Δουκίσσης Πλακεντίας" και "Παλλήνη". Επιπλέον πραγματοποιείται διαπλάτυνση της Λεωφόρου Μαραθώνος, ενώ χαράσσεται και η Νέα Λεωφόρος Σπάτων, βοηθώντας αρκετά στην αποσυμφόρηση της περιοχής.\nΗ γη του Γέρακα διακρίνεται για σκοπούς οικονομικής αποτίμησης σε 5 ζώνες. Οι αντικειμενικές αξίες των ζωνών κυμαίνονται σε παραπλήσια επίπεδα με την Παλλήνη και τα Γλυκά Νερά. Συγκεκριμένα, το 2006 κινούνταν μεταξύ € 1.050 - 1.300 / τ.μ., ενώ το 2007 μεταξύ € 1.250 - 1.550 / τ.μ., παρουσιάζοντας μια άυξηση της τάξης του 19%-19,23%. Οι τιμές εκκίνησης στις εκτός σχεδίου περιοχές ορίζονται στα € 700 / μ2 για κατοικία, € 980 / μ2 για μονοκατοικία και στα € 600 / μ2 για επαγγλεματική στέγη. Οι εμπορικές αξίες σπάνε το φράγμα των € 2.000 / τ.μ. ακολουθώντας την πορεία γειτονικών Δήμων, αγγίζοντας τα € 2.200 - 2.800 / τ.μ.\nΚεντρικά γραφεία της Εθνικής Τράπεζας Ελλάδος στο Γέρακα επί λεωφ.Γαργηττού\nΣτα μειονεκτήματα της περιοχής συγκαταλέγεται η κωλυσιεργεία του αποχετευτικού συστήματος και κάποια προβλήματα ρυμοτομικού χαρακτήρα. Σημαντικός αναδεικνύεται και ο τοπικός πολιτιστικός σύλλογος "Η Πηγή" που συμβάλλει στην ανάδειξη και την ανάπτυξη της περιοχής. Ο Γέρακας εντάσσεται επιπλέον στην αναπτυξιακή επιχείρηση "Μαραθώνιος Αναπτυξιακή" της Βόρειας Μεσογαίας, που διατρέχει η Λεωφόρος Μαραθώνος με λοιπά μέλη την Ανθούσα, την Παλλήνη, τα Γλυκάνερα, τα Σπάτα, τη Ραφήνα, Νέα Μάκρη και το Μαραθώνα.\nτο βαγόνι - γραφεία του Συλλόγου Γυναικών Γέρακα, ΕΡΓΑΝΗ\nΤους θερινούς μήνες λειτουργεί ο ΣΙΝΕ ΓΕΡΑΚΑΣ (ΔΗΜ. ΚΙΝ/ΦΟΣ), Μιλτιάδου & Γαργηττού, Γέρακας (δίπλα στο κολυμβητήριο). Στην περιοχή εδρεύει και το μοναδικό βρετανικό κολλέγιο της Αθήνας, το οποίο συγκεντρώνει μαθητές από όλα τα βόρεια προάστια και κυρίως από οικογένειες διπλωματών.\nΣτα χαρακτηριστικά γνωρίσματα της περιοχής συγκαταλέγεται η καλή ρυμοτομία σε αντίθεση με μερικές γειτονιές του Γέρακα και το μοντέρνο ύφος των κατασκευών που οικοδομούνται. Ο Γέρακας φιλοξενεί σύγχρονα σχολεία, αθλητικά κέντρα και γήπεδα, παιδικές χαρές, πολιτιστικό κέντρο, καθώς και πολλές νέες πλατείες.\nη ροζ τριανταφυλλιά της γειτόνισσας μου, οδός Λήμνου ΓΕΡΑΚΑΣ\nΑναρτήθηκε από ELEKTRA KOUTOUKI στις 3:56 μ.μ.


Αεροπορικά από Χονγκ Κονγκ Διεθνές για Αργοστόλι, Κεφαλονιά από 626 € | Skyscanner\nΠοια είναι η καλύτερη τιμή για μετ' επιστροφής πτήση από Χονγκ Κονγκ Διεθνές προς Αργοστόλι, Κεφαλονιά;\nΗ καλύτερη τιμή που βρήκαμε στην Skyscanner για αεροπορικό εισιτήριο από Χονγκ Κονγκ Διεθνές προς Αργοστόλι, Κεφαλονιά είναι 626 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠόσες αεροπορικές εταιρείες πραγματοποιούν απευθείας πτήσεις από Χονγκ Κονγκ Διεθνές προς Αργοστόλι, Κεφαλονιά;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Χονγκ Κονγκ Διεθνές προς Αργοστόλι, Κεφαλονιά.


Ασκήσεις Θάρρους | Θάλπος-Ψυχική Υγεία\nΘυμάστε ίσως οι παλιότεροι στους ‘Δέκα Μικρούς Μήτσους’ τον ‘δειλό Μήτσο’ και τις χιουμοριστικές προσπάθειές του για να αποκτήσει θάρρος μέσα από ασκήσεις. Θυμάμαι σαν παιδί να λυπάμαι αυτόν το Μήτσο, τώρα συνειδητοποιώ ότι ήταν ο πιο ειλικρινής και αποφασισμένος από όλους τους Μήτσους και πλέον τον θαυμάζω.\nΗ έλλειψη εμπιστοσύνης στον εαυτό μας συχνά πηγάζει από τον φόβο αποτυχίας μας. Δεν θέλουμε να αποτύχουμε και έτσι δεν δοκιμαζόμαστε, δεν προσπαθούμε για να μην επιβεβαιώσουμε στον εαυτό μας το αρνητικό μας πιστεύω. Τι θα γίνει όμως αν τολμήσουμε και προσπαθήσουμε και τα καταφέρουμε; Αν χωρίς να εξαλείψουμε το φόβο κάνουμε ένα τολμηρό βήμα και δούμε ότι ήταν επιτυχές; Νομίζω ότι αυτό το φοβόμαστε ακόμα περισσότερο, γιατί αυτό θα σήμαινε ότι θα έπρεπε να συνεχίσουμε μιας και αρχίσαμε και να κάνουμε και άλλα θαρραλέα και δυνητικά επιτυχή βήματα.\nΚαι αν κάνουμε κάτι τέτοιο τι θα σήμαινε για εμάς; Ότι δεν είμαστε αυτό που πιστεύαμε για εμάς τόσο καιρό; Αυτό που ίσως οι άλλοι μας έκαναν να πιστεύουμε για εμάς και εμείς το οικειοποιηθήκαμε; Θα άλλαζε τον κόσμο μας και οι άνθρωποι φοβούνται τις αλλαγές. Ο νόμος της Αδράνειας μας κυριεύει γιατί είναι ασφαλής. Γιατί να βγούμε από την ασφαλή μας ζώνη και να επιδιώξουμε την αλλαγή;\nΊσως γιατί όταν αυτά που θες για σένα δεν συμβαδίζουν με αυτό που νιώθεις ότι είσαι τότε το βάρος αυτής της εσωτερικής σύγκρουσης δεν είναι πάντα διαχειρίσιμο.\nΧρωστάς στον εαυτό σου λοιπόν την προσπάθεια. Τι έχεις να χάσεις; Ο φόβος πάντα θα υπάρχει αλλά θα πρέπει να μάθεις να ζεις μαζί του και να προχωράς. Το χειρότερο σενάριο είναι να παγιώσεις ακόμα περισσότερο την αρνητική σου πεποίθηση, το καλύτερο είναι να ζήσεις.\nΞεκίνα με μικρά βήματα, με μικρές ασκήσεις θάρρους. Ανέβα τη σκάλα των φιλοδοξιών σου σκαλί σκαλί. Κάποιες φορές χρειάζεται να μείνεις σε κάποιο σκαλί περισσότερο από ότι σε ένα άλλο. Κάποιες φορές για να μην πέσεις από τη σκάλα χρειάζεται να κατέβεις ένα σκαλί. Με υπομονή και οργάνωση θα φτάσεις εκεί που ο παλιός εαυτός σου και τα πιστεύω του δεν περίμεναν ποτέ.


Οι μύες συρρικνώνονται μετά τη διακοπή της κρεατίνης | myhitfit Οι μύες συρρικνώνονται μετά τη διακοπή της κρεατίνης – myhitfit\nΟι μύες συρρικνώνονται μετά τη διακοπή της κρεατίνης\nΊσως αναρωτιέστε τι θα συμβεί αν σταματήσετε να χρησιμοποιείτε κρεατίνη. Οι μύες σας συρρικνώνονται μετά τη διακοπή της συμπλήρωσης κρεατίνης; Βρείτε την απάντηση σε αυτό το άρθρο.\nΕάν έχετε συμπληρώσει με κρεατίνη για οποιοδήποτε πραγματικό χρονικό διάστημα τώρα, ίσως να αναρωτιέστε τι θα συμβεί εάν σταματήσετε να το χρησιμοποιείτε για μια καθορισμένη περίοδο, ή ακόμα και εντελώς.\nΘα χάσετε όλα τα θετικά οφέλη που επιτύχατε κατά τη διάρκεια της συμπλήρωσης; Υπάρχουν πιθανές παρενέργειες που σχετίζονται με την αιφνίδια διακοπή της χρήσης κρεατίνης;\nΟφέλη της κρεατίνης\nΗ κρεατίνη ωφελεί το πρόγραμμα οικοδόμησης μυών σας με δύο βασικούς τρόπους:\nΑυξημένη ενδοκυτταρική κατακράτηση νερού.\nΗ κρεατίνη απαιτεί επιπλέον νερό για να αποκατασταθεί στον μυϊκό ιστό σας. Αφού ο μυς σας γίνει πλήρως κορεσμένος με κρεατίνη και αυτό συμβαίνει συνήθως περίπου 3 εβδομάδες μετά τη συμπλήρωση με 5 γραμμάρια ημερησίως.\nΟ μυς σας θα πρέπει να παίρνει μια ελαφρώς πληρέστερη εμφάνιση ως αποτέλεσμα της αύξησης του υγρού.\nΑυξάνοντας τη δύναμη και τη δύναμή σας στο γυμναστήριο.\nΑυτό είναι πολύ πιο δύσκολο να ακρίβεια pin point, και πάλι πρόκειται να ποικίλει αρκετά από πρόσωπο σε άτομο.\nΜε την αύξηση της αποτελεσματικότητας της χρήσης τριφωσφορικής αδενοσίνης από το σώμα σας (χρησιμοποιήσιμο μόριο ενέργειας στους μύες σας), η κρεατίνη βελτιώνει την απόδοση του γυμναστηρίου σας και σας αυξάνει τη συνολική ισχύ και την ισχύ εξόδου.\nΧρειάζεται να πάρετε τη δημιουργία για πάντα ή οι μύες σας θα συρρικνωθούν όταν την σταματήσετε\nΔεν χρειάζεται να παίρνετε κρεατίνη για πάντα. Μπορείτε να διακόψετε τη συμπλήρωση οποτεδήποτε θέλετε. Αλλά τα επίπεδα κρεατίνης των μυών σας θα αρχίσουν να εξαντλούνται περίπου δύο εβδομάδες μετά τη διακοπή της λήψης.\nΣε 4-6 εβδομάδες, η πρόσθετη κρεατίνη θα ξεπλένει εντελώς από τους μυς σας και το σώμα σας θα επιστρέψει στην παραγωγή του αρχικού επιπέδου 1-2 γραμμαρίων την ημέρα.\nΣύμφωνα με μια μελέτη, ακόμη και όταν συνέχισε να συμπληρώνει με 2 g ημερησίως κρεατίνη μετά από μια φάση φόρτωσης, αντί της συνιστώμενης 5, η κρεατίνη στους μύες των συμμετεχόντων έπεσε ακόμα στα αρχικά επίπεδα εντός 2 εβδομάδων λόγω της έντονης άσκησης ρουτίνας.\nΜερικοί εμπειρογνώμονες γυμναστικής συνιστούν να απομακρυνθείτε από την κρεατίνη για ένα μήνα κάθε 12 εβδομάδες ή έτσι. Γιατί; Υπάρχουν πάρα πολλοί λόγοι για την αδυσώπητη επιστήμη, όπως οι λογικές, όπως η διασφάλιση ότι το σώμα σας μπορεί ακόμη να παράγει φυσικά κρεατίνη ή να αποφύγει άλλες πιθανές αρνητικές παρενέργειες.\nΗ πραγματική επιστήμη έχει δείξει ότι δεν υπάρχει κανένας λόγος να ξεκουραστεί η κρεατίνη. Ενώ το παίρνετε, η παραγωγή κρεατίνης του σώματός σας θα επιβραδύνει μερικά, αλλά θα συνεχίσει να το παράγει και τα φυσικά σας επίπεδα θα επανέλθουν στο φυσιολογικό αν / όταν σταματήσετε να τα παίρνετε.\nΚαι δεν έχουν βρεθεί αρνητικές παρενέργειες με την καθημερινή, παρατεταμένη χρήση. Έτσι, δεν χρειάζεται να παίρνετε κρεατίνη για πάντα. Αλλά εάν θέλετε να αξιοποιήσετε στο έπακρο τα οφέλη της, συμπληρώστε την καθημερινά. Δεν θα βλάψει και είναι φθηνό.\nΠόσο καιρό θα πρέπει να παίρνετε κρεατίνη\nΣυνιστούμε να χρησιμοποιείτε κρεατίνη συνεχώς. Η συνιστώμενη ημερήσια δόση είναι μεταξύ 3 και 5 γραμμάρια. Η συνεχής πρόσληψη κρεατίνης – σε ημέρες άσκησης και προπόνησης, καθώς και ημέρες χωρίς προπόνηση – προάγει την αύξηση των επιδόσεων και την ανάπτυξη μυών.\nΗ συμπλήρωση της μονοϋδρικής κρεατίνης έχει αποδειχθεί ότι έχει θετικές επιδράσεις στο σώμα κατά τη διάρκεια της περιόδου λήψης και έχει χαρακτηριστεί ως ασφαλής στη συνιστώμενη ημερήσια δόση.\nΜελέτες δείχνουν ότι τα επίπεδα κρεατίνης στο σώμα σε περίπτωση πρόσληψης τριών έως πέντε γραμμαρίων ημερησίως μετά από τρεις έως τέσσερις εβδομάδες είναι ακριβώς τόσο υψηλά όσο μετά από μια υψηλότερη πρόσληψη δοσολογίας στην αρχή. Επιπλέον, η μακροχρόνια χορήγηση με ημερήσια δόση 3 έως 5 g είναι ασφαλής.\nΕάν θέλετε να είστε πιο βέβαιοι για τα οφέλη και την ασφάλεια της συμπλήρωσης κρεατίνης, κάντε κλικ στο παρακάτω πανό.\nHomepage » Creatine Muscle Builder » Οι μύες συρρικνώνονται μετά τη διακοπή της κρεατίνης\nΤο Phentermine ωφελεί ως κατασταλτικό της όρεξης\nΓλουταμινικά οφέλη για τους αθλητές και όλους τους άλλους\nΤι είναι η κυπιονική τεστοστερόνη\nΠώς να κερδίσετε λίπος και άπαχο μυ


ISTIAIA PRESS : Παλαίμαχοι Β. Εύβοιας – F.C. Dynamo 45 6-3: Διεθνές φιλικό γιορτή του ποδοσφαίρου στα Βασιλικά (photos)\nΠαλαίμαχοι Β. Εύβοιας – F.C. Dynamo 45 6-3: Διεθνές φιλικό γιορτή του ποδοσφαίρου στα Βασιλικά (photos)\nΈνα πολύ σημαντικό φιλικό, που δείχνει πως το ποδόσφαιρο μπορεί να ενώνει λαούς και να δημιουργεί ισχυρές φιλίες πραγματοποίησαν χθες το απόγευμα το στο γήπεδο των Βασιλικών οι παλαίμαχοι της Βόρειας. Αντίπαλός τους οι παλαίμαχοι της Σέρβικης FC DYNAMO 45 PANCEVO, μια ομάδας που αγωνίζεται στο περιφερειακό πρωτάθλημα της Σερβίας στη Λίγκα της επαρχίας της Βοϊβοντίνα.\nΟι παλαίμαχοι του Σέρβικου Συλλόγου κάνουν τις διακοπές τους στο Πευκί και τον αγώνα διοργάνωσε το ταξιδιωτικό γραφείο Traditional Tours στο Πευκί. Ο αγώνας ήταν μια πραγματική ποδοσφαιρική γιορτή και μια ένωση και σύσφιξη σχέσεων λαών και πολιτισμών απ’ αυτές που μόνο το ποδόσφαιρο μπορεί να κάνει\nΓια την ιστορία οι Βορειοευβοιώτες παλαίμαχοι αναδείχθηκαν νικητές με σκορ 6-3. Τα γκολ για τους Παλαίμαχους Βόρειας Εύβοιας πέτυχαν, στο 19’ Κυρπισλίδης, 32’ Τριανταφύλλου, 35’ Κυρπισλίδης, 42’ Βογιατζής, 63’, 67’ Βλαχομήτρος, ενώ για τη Dynamo σκόραραν στο 1’ ο Belic και 57’,68’ Jankulov.\nΔιαιτητής της αναμέτρησης ήταν ο επίσης παλαίμαχος διαιτητής Χρήστος Ζάκας και γιατρός του αγώνα η Βάσω Κοντζιά, η οποία στο τελευταίο δεκάλεπτο του αγώνα φόρεσε τη φανέλα των παλαιμάχων της Βόρειας Εύβοιας και αγωνίστηκε δίνοντας μάλιστα την ασίστ σε ένα γκολ.\nΠαλαίμαχοι Β. Εύβοιας: Πλατιάς, Σκιαθίτης, Βασιλείου, Κρυσταλόγιαννης, Μάκρας, Τριανταφύλλου, Συμεωνίδης, Κυρπισλίδης, Μπαρμπούνης, Κερασιώτης, Παπαευσταθίου / Σταματίου, Βογιατζής, Λωρίδας, Καρακάξης, Νταλιάνης, Βλαχομήτρος\nFC Dynamo 45 Pancevo: Kozlovacki, Rula, Jankulov, Savkovic, Bandzor, Trifunovic, Belic, Vulicevic Stojilocovic, Misaldevic, Maksimovic / Simic D., Milovanovic, Jovkovic, Jojkic, Simic M., Gavrilovic, Jovanovic, Latinovic\nΔείτε παρακάτω πλούσιο φωτορεπορτάζ απ' τον τον αγώνα....\nΑναρτήθηκε από Γιάννης Δραπανιωτης στις 11:28 π.μ.


Πώς να βελτιώσω την εικόνα μου; Μια συμβουλή ομορφιάς για...\nΠώς να βελτιώσω την εικόνα μου; Μια συμβουλή ομορφιάς για κάθε μήνα από τη beauty expert\nΑυτό το ημερολόγιο ομορφιάς θα σε βοηθήσει να «οργανώσεις» την περιποίησή σου και να ανανεώσεις την εμφάνισή σου.\nΓΡΑΦΕΙ: ΣΟΦΙΑ ΜΑΡΓΑΡΗ 25-04-2019\nΤώρα ξεκινά η ανανέωση, ο προγραμματισμός της φροντίδας και η οργάνωση του μπουντουάρ σου. Δες τι μπορείς να κάνεις για να βελτιώσεις τη συνολική εικόνα σου φέτος.\nΠώς να βελτιώσω την εικόνα μου; Τι να κάνεις κάθε μήνα για να ανανεώσεις την εμφάνισή σου:\nΕπωφελήσου από τις εκπτώσεις.\nΈνας πολύ καλός μήνας για να δημιουργήσεις απόθεμα καλών προϊόντων περιποίησης της επιδερμίδας, αξεσουάρ μακιγιάζ, αλλά και σαμπουάν, σαπουνιών ή ακόμα και αρωμάτων σε χαμηλότερες τιμές.\nΚάνε τις κατάλληλες αλλαγές.\nΊσως χρησιμοποιείς την ίδια ενυδατική κρέμα εδώ και χρόνια. Τώρα όμως πιθανώς να έχεις ανάγκη από μια πιο δραστική φόρμουλα – και ίσως πλέον και ένα σέρουμ ματιών.\nΑντιμετώπισε την έλλειψη σφριγηλότητας.\nΤο «κρέμασμα» στο δέρμα του σώματος είναι αποτέλεσμα ελλιπούς ρουτίνας περιποίησης. Ψάξε για κρέμες σύσφιγξης και ξεκίνα να γυμνάζεσαι.\nΕπένδυσε σε κρέμες με αυτά τα συστατικά.\nΗ καφεΐνη και η ρετινόλη είναι δύο συστατικά που, όπως έχει αποδειχθεί σε κλινικές έρευνες, συρρικνώνουν τα λιποκύτταρα. Επιπλέον, η ρετινόλη διεγείρει την παραγωγή κολλαγόνου στο δέρμα καθιστώντας το πιο ελαστικό. Έτσι, κρύβεται πιο εύκολα η κυτταρίτιδα κάτω από αυτό.\nΜαύρισμα σε ένα απόγευμα.\nΕίτε επιλέξεις ένα ινστιτούτο με εξειδίκευση στο τεχνητό μαύρισμα, είτε χρησιμοποιήσεις μόνη στο σπίτι ένα προϊόν autobronzant, μπορείς να δείξεις λίγο πιο μαυρισμένο δέρμα, χωρίς να κάτσεις καθόλου στον ήλιο.\nΤα τρία βασικά αξεσουάρ.\nΤους μήνες με έντονη ηλιοφάνεια φόρα έναν ορό, μια αντηλιακή κρέμα με ενυδατικούς, παράγοντες με SPF τουλάχιστον 15, και ένα ελαφρύ μη λιπαρό μέικαπ που μπορεί επίσης να έχει SPF.\nΜάθε να διαβάζεις τις ετικέτες.\nΣύμφωνα με τους ειδικούς, το αντηλιακό που θα επιλέξεις πρέπει να περιέχει τουλάχιστον ένα από τα συστατικά: ecamsule, αβοβενζόνη, διοξείδιο τιτανίου ή οξείδιο ψευδαργύρου.\nΣώσε το μέλλον των μαλλιών σου.\nΓια να μη γυρίσεις από τις διακοπές με κατεστραμμένα μαλλιά, χρησιμοποίησε ειδικά προϊόντα καθημερινής περιποίησης και styling που προφυλάσσουν από τον ήλιο, το αλάτι και το χλώριο.\nΜην αποχωρίζεσαι το αντηλιακό σου.\nΤο τέλος των διακοπών δεν πρέπει να συνοδεύεται με τη φύλαξη του αντηλιακού σε κάποιο σκοτεινό ντουλάπι. Πρέπει να το φοράς όλο το χρόνο, ανεξάρτητα αν εκτίθεσαι άμεσα ή έμμεσα στην ηλιακή ακτινοβολία.\nΕπίσπευσε το ετήσιο ραντεβού με το δερματολόγο σου.\nΕίναι ο μόνος ειδικός που θα σου εγγυηθεί ότι οι ελιές ή τα σκούρα σημάδια που εμφανίστηκαν φέτος σε όλο το σώμα σου δεν είναι ενδείξεις μελανώματος.\nΣταμάτα να είσαι τεμπέλα.\nΜην εγκαταλείπεις τη νεότητά σου στη μοίρα της. Μια τυπική πρωινή beauty routine (καθαρισμός, ενυδατική, ορός, λίγο μακιγιάζ, μια στρώση μάσκαρα και δύο πινελιές κραγιόν) απαιτεί 5 λεπτά.\nΒρες το δικό σου κόκκινο κραγιόν.\nΑν δεν τολμάς να φορέσεις κόκκινο κραγιόν, υπάρχει μια πιο ήπια λύση: Εφάρμοσε ένα ουδέτερο lip balm στα γυμνά χείλη σου και στη συνέχεια πέρασε μια στρώση φωτεινού κόκκινου κραγιόν.\nΠΩΣ ΝΑ ΒΕΛΤΙΩΣΩ ΤΗΝ ΕΙΚΟΝΑ ΜΟΥ


Ανάλυση της προς Ρωμαίους επιστολής (38/50) - Point of view\n«Μωυσής γαρ γράφει την δικαιοσύνην την εκ του νόμου, ότι ο ποιήσας αυτά άνθρωπος ζήσεται εν αυτοίς.»\n«Ο Μωυσής γράφει δια την δικαίωσιν που προέρχεται από τον νόμον ότι ο άνθρωπος που ετήρησε τας εντολάς θα ζήση δι” αυτών».\n«Εν αυτοίς»: Το πιο σωστό είναι «εν αυτή» (την δικαιοσύνη) που βρίσκεται σε ορισμένους κώδικες.\nΗ πιο σωστή απόδοση του εδαφίου είναι: «Διότι ο Μωυσής περιγράφει την δικαιοσύνη που είναι απ” τον νόμο έτσι: Ο άνθρωπος που έχει υπακούσει τον νόμο, θα ζήση δι” αυτού.» Ο νόμος θα ήταν το μέσον της σωτηρίας και ζωής γι” αυτόν που πραγματικά θα τον εκτελούσε.\nΑλλ” εάν είναι σίγουρο ότι αυτός ο τρόπος είναι ακατόρθωτος για τον πεσμένον άνθρωπο, πως μπορεί να εξηγηθή ότι ο Μωυσής τον πρότεινε σοβαρά στον λαό του Θεού; Εδώ θα πρέπει να πούμε ότι ο νόμος του Ιεχοβά, σωστά αντιληπτός, δεν είχε δοθεί ανεξάρτητα απ” την χάρη Του. Ο νόμος, λαμβανόμενος στην πλήρη έννοια της λέξης, περιείχε μια ολόκληρη σειρά μέσων χάρης, που προσφερόταν ασταμάτητα στον ευσεβή Ισραηλίτη. Απ” την στιγμή που αμάρτανε, μπορούσε να προσφύγη ταπεινά στην συγνώμη του Θεού, με ή χωρίς θυσία, ανάλογα με την περίπτωση, ιδέ Ψαλμό ΝΑ16,17: «Δεν ευαρεστείσαι εις θυσίες…η θυσία για τον Θεό είναι ένα συντετριμμένο πνεύμα». Εδάφια 10-12: «Κτίσε μου μια καθαρή καρδιά, ω Θεέ, … επανόρθωσε με στην χαρά της σωτηρίας σου.» Ο νόμος, έτσι ταπεινά αντιληπτός και ειλικρινά εφαρμοζόμενος, ήταν σίγουρα ο δρόμος της σωτηρίας για τον Ισραηλίτη που πίστευε. Τον οδηγούσε σε μια ακόμα πιο στενή επικοινωνία με τον Θεό, πράγμα που το βρίσκομε τόσο συχνά σε παραδείγματα στην Παλαιά Διαθήκη. Εκείνο που ακόμα έλειπε σ” αυτή την συγνώμη και σωτηρία, ήταν να χορηγηθή κάποια μέρα η Μεσσιανική συγνώμη και σωτηρία, η οποία ήταν και η εθνική τους ελπίδα.\nΔεν υπήρχε τίποτα τότε πιο σοβαρό για τον Ισραηλίτη, που αντελήφθη και εφάρμοζε τον νόμο στο αληθινό του πνεύμα και στο πλήρες του πλάτος, από τα λόγια του Μωυσή.\nΑλλά δυστυχώς, υπήρχε και ένας άλλος τρόπος να αντιληφθής τον νόμο και να τον χρησιμοποιήσης. Θα μπορούσες να τον πάρεις σε μια στενή έννοια, αποκλειστικά και μόνον στην μορφή της εντολής, και να κάνεις την τυπική τήρηση της εντολής ένα μέσον αυτοδικαίωσης και υπερήφανης αυτοϊκανοποίησης. Και αυτό ήταν το πνεύμα που επικρατούσε στις μέρες του Παύλου. Ο Φαρισαϊσμός, διαχωρίζοντας την εντολή από την χάρη, θεωρούσε ότι η εκπλήρωση της, πραγματοποιουμένη με την δύναμη του ανθρώπου, συνιστούσε το δικαίωμα για την απονομή της θείας χάρης. Είναι ενάντια σ” αυτή την άποψη που ο Παύλος εδώ στρέφει τον ίδιο τον νόμο. Είναι σαν τους λέγει: «Επιθυμείτε να δικαιωθήτε με τα δικά σας έργα. Καλά! Αλλά σ” αυτή την περίπτωση ας είναι το έργο σας πλήρες! Εάν η υπακοή σας πρόκειται να σας κάνη να ζήσετε, πρέπει να είναι άξια Αυτού προς τον οποίον προσφέρεται». Σ” έναν τέτοιο δρόμο απελπισίας είχε ο ίδιος ο Απόστολος οδηγηθεί από τον νόμο, επειδή τον είχε αντιληφθεί, και τον εφάρμοζε στην πράξη κάτω από αυτό το εσφαλμένο πνεύμα. Έτσι τον είχαν αντιληφθεί, και τον εφάρμοζαν οι Φαρισαίοι της εποχής του. Αλλ” εάν ο άνθρωπος επιθυμεί να υψώση το οικοδόμημα της δικής του δικαιοσύνης, ας βγάλει έξω κάθε στοιχείο χάρης απ” τον νόμο. Διότι απ” την στιγμή που προσφεύγει στην χάρη για λίγο ή για πολύ, όλα τέλειωσαν με το έργο: «Το έργο δεν είναι πλέον έργο» (ΙΑ6).\nΟ νόμος λοιπόν μπορεί να θεωρηθή κατά δύο απόψεις: α) Στην πληρότητα του, περιλαμβάνοντας μέσα και τα στοιχεία της χάρης που ανήκαν σ” αυτόν, εν όψει μιας τέλειας δικαίωσης και ενός πραγματικού αγιασμού (το έργο του Ιησού Χριστού). β) Χωρίς αυτά τα στοιχεία της χάρης, και με πρόσδεση μόνον στην εντολή, στρέφοντας την εκτέλεση της προς ικανοποίηση της ανθρωπίνης υπερηφανείας.\n«Η δε εκ πίστεως δικαιοσύνη ούτω λέγει, Μη είπης εν τη καρδία σου, τις αναβήσεται εις τον ουρανόν; Τούτ” έστι Χριστόν καταγαγείν. Ή τις καταβήσεται εις την άβυσσον; Τούτ” έστι Χριστόν εκ νεκρών αναγαγείν».\n«Η δικαίωσις όμως που προέρχεται από την πίστιν, λέγει, Μη πης εις την καρδιά σου ποιός θα ανεβή εις τον ουρανόν; Δια να κατεβάση δηλαδή τον Χριστόν, ή ποιός θα κατεβή εις την χώραν των νεκρών; Δια να ανεβάση δηλαδή τον Χριστόν από τους νεκρούς.»\nΝα σημειώσωμε πρώτα απ” όλα την αλλαγή στο υποκείμενο, καθώς περνάμε από το εδάφιο 5 στο εδάφιο 6. Ο Παύλος δεν λέγει πλέον εδώ: «Ο Μωυσής γράφει (ή περιγράφει)». Δεν είναι πλέον αυτός που μιλά είτε κατ” ευθείαν είτε έμμεσα. Είναι η ίδια η δικαίωση δια πίστεως που παίρνει τον λόγο, δανειζομένη ορισμένες εκφράσεις από το αναφερόμενο χωρίο, Δευτερονόμιο Λ11-14, για να αποκαλύψη την ουσία της. Είναι τούτη που μιλά εδώ, χρησιμοποιόντας μ” έναν ελεύθερο τρόπο ορισμένες εκφράσεις του Μωυσή.\nΤι όμως να εννοεί όταν λέγει αυτά τα λόγια; Το χωρίο, στο αρχικό κείμενο, εφαρμόζεται στον νόμο, που ο Μωυσής είχε μόλις επαναλάβει στον λαό, σύμφωνα με το πνεύμα του παρά σύμφωνα με το γράμμα του. Ο Μωυσής εννοεί ότι ο λαός δεν χρειάζεται να ανησυχούν γύρω απ” την δυνατότητα τους να καταλάβουν και να κάνουν πρακτική εφαρμογή αυτού του νόμου. Δεν χρειαζόταν να φαντάζονται ότι κάποιος έπρεπε να σταλή στον ουρανό, ή πέρα από τις θάλασσες, να φέρη την εξήγηση των εντολών του νόμου, ή να κάνη δυνατή την εκπλήρωση του. Αυτός ο νόμος έχει αποκαλυφθεί κατά τέτοιον τρόπον απ” τον Κύριο, ώστε ο κάθε Ισραηλίτης να είναι σε θέση να τον καταλάβη με την καρδιά, και να τον ομολογή με το στόμα. Και όλοι μπορούσαν να τον εκπληρώσουν.\nΕίναι προφανές ότι, εκφραζόμενος έτσι ο νομοθέτης, δεν υποστηρίζει την άποψη μιας ανεξάρτητης ηθικής, με μόνο την προσπάθεια του ανθρώπου. Αντίθετα, υποστηρίζει την εμπιστοσύνη στην πιστότητα του Ιεχοβά, και στην υπόσχεση της χάρης Του και της βοήθειας Του, και την προσφυγή σ” αυτές. Δεν είναι χωρίς σημασία που ο Δεκάλογος άρχιζε έτσι: «Εγώ είμαι Κύριος ο Θεός σου που σε έβγαλα από την γη της Αιγύπτου», και ότι κάθε σειρά νόμων τελείωνε με την επωδό: «Εγώ είμαι ο Κύριος». Επομένως η κατανόηση και η εφαρμογή του νόμου, τις οποίες ο Μωυσής τις δηλώνει σαν δυνατές, δεν έχουν τίποτα κοινό με τα έργα προς βράβευση. Είναι οι καρποί μιας καρδιάς που είναι σε πλήρη κοινωνία εμπιστοσύνης και αγάπης με τον Θεό της Διαθήκης. Και πως, πράγματι, θα μπορούσε ο Μωυσής, ο οποίος είχε γράψει για τον Αβραάμ τις λέξεις: «Η πίστη του του λογίσθηκε για δικαιοσύνη», να έχει σκεφθεί ότι ο τρόπος της πίστης επρόκειτο να αντικατασταθή μετά από μερικούς αιώνες από εκείνον των έργων προς βράβευση; Σύγκρινε πάνω σ” αυτό το Γαλάτας Γ17 και συνέχεια.\nΕκείνο το στοιχείο της χάρης το οποίον, σύμφωνα με τον ίδιο τον Μωυσή, εσχημάτιζε την βάση της όλης διαθήκης σ” όλες τις διάφορες φάσεις της, πατριαρχικές και Μωσαϊκές, απελευθερώνεται εδώ υπό του Παύλου από το προσωρινό του κάλυμμα (κάτω από το οποίο δόθηκε στο Δευτερονόμιο), όπως ο Ιησούς, στην επί του Όρους Ομιλία, απελευθέρωσε από το γράμμα του Δεκαλόγου το πνεύμα του. Δεν θέτει ο Παύλος στο χωρίο του Μωυσή κάτι που δεν υπάρχει εκεί, αλλά σύρει απ” αυτό, για να τονίση την βαθύτερη ουσία του, την χάρη του Ιεχοβά καλυμμένη και μαρτυρουμένη μέσα στην ίδια την εντολή.\nΑυτή η χάρη, ήδη υπάρχουσα στην Ιουδαϊκή θεοκρατία, ήταν το γόνιμο σπέρμα που είχε τοποθετηθεί κάτω απ” την επιφάνεια, και που επρόκειτο κάποια μέρα να φυτρώση, και να γίνη το ιδιαίτερο χαρακτηριστικό της νέας διαθήκης. Ο Απόστολος λοιπόν είναι απόλυτα σωστός παίρνοντας αυτά τα λόγια σαν το προοίμιο της ευαγγελικής χάρης.\nΕίναι εύκολο πάντως, να καταλάβωμε γιατί, αισθανόμενος τον εαυτόν του σε κάποια απόσταση από το γράμμα, σ” αυτή την εφαρμογή, δεν παρουσιάζει τον ίδιο τον Μωυσή, αλλά την δικαίωση της πίστης να αναδύεται η ίδια στις εκφράσεις του νομοθέτη. Και οι διαφορές στα κείμενα του Μωυσή και του Παύλου, όπως παρατηρούμε, είναι πολλές.\n«Μη είπης εν τη καρδία σου»: Αναφέρεται σε μια κακή σκέψη που κάποιος φοβάται να πη, (σύγκρινε Ματθαίος Γ9, Αποκάλυψη ΙΗ7).\n«Άβυσσος»: Εδώ δηλώνει την κατοικία των νεκρών (σύγκρινε εδάφιο 7). Ο ουρανός είναι το πλέον υψηλό σημείο και η άβυσσος το πλέον βαθύ. Ο Παύλος αναφέρει αυτή την αντίθεση για να περιγράψη απ” την μια μεριά, την καταδίκη απ” την οποία ο Χριστός μας σώζει (εδάφιο 7), και από την άλλη, την πλήρη σωτηρία στην οποία μας υψώνει (εδάφιο 6). Οι δύο τόποι είναι τα σύμβολα αυτών των δύο καταστάσεων.\nΜε αυτές τις ελαφρές τροποποιήσεις που ο Παύλος κάνει στα λόγια του Μωυσή, υποκαθιστά την ακόμα ατελή χάρη που είχε επισυναφθεί από τον Κύριο στο δώρο του νόμου, με τις τέλειες απονομές χάρης που ανήκαν στην νέα διαθήκη. Στην εφαρμογή που αυτός κάνει των λόγων του Μωυσή, καταδεικνύει, όχι μόνον την βοήθεια του Ιεχοβά που είναι πάντα κοντά στον πιστό, να τον στηρίξη στην εκπλήρωση του νόμου, αλλά και τον νόμο ήδη πλήρως εκπληρωθέντα, και στις εντολές του και στις απειλές του, από την ζωή και τον θάνατο του Ιησού Χριστού. Έτσι, το μόνο που απομένει γι” αυτόν που ζητά σωτηρία, είναι να οικειοποιηθεί και να εφαρμόση αυτή την εκπλήρωση στον εαυτόν του. Ο Μωυσής καθησύχαζε τον ειλικρινή Ιουδαίο δείχνοντας του ότι η πράξη θ” ακολουθούσε εύκολα από την πίστη. Ο Παύλος καθησυχάζει κάθε άνθρωπο που επιθυμεί σωτηρία, προσφέροντας του ένα έργο ειργασμένο από έναν άλλον, και το οποίο δεν έχει παρά να το αρπάξει με τη πίστη του, και να το κάνει δικό του. Το να διεισδύσωμε λοιπόν στο πνεύμα των λόγων του Μωυσή, και το να επιμηκύνωμε τις γραμμές της εικόνας που χρησιμοποιείται απ” αυτόν, είναι το όλο που χρειάζεται για να καταλήξωμε στο Ευαγγέλιο.\nΝα διευκρινίσωμε ότι εκείνος στον οποίον ομιλεί η δικαιοσύνη της πίστης με αυτόν τον τόνο εξουσίας, είναι ένας που πιστεύει αυτά τα γεγονότα, και τον οποίον προτρέπει να σύρη τις σωτήριες συνέπειες που λογικά εκπηγάζουν απ” αυτά. Να διευκρινίσωμε επίσης εδώ ότι το υπό εξέταση θέμα δεν είναι η μελλοντική μας ανάσταση και δόξα, αλλά η παρούσα μας δικαίωση δια πίστεως.\nΕάν αρχίσωμε, καθώς είναι φυσικό, από το τελευταίο σημείο (στην αρχική έννοια των λόγων), η εξήγηση των εδαφίων 6 και 7 έχει ως ακολούθως: «Ω εσύ, που επιθυμείς να φθάσης στον ουρανό για να έρθεις σε κοινωνία με τον Θεό, μη λες: «Πως θα υψωθώ σ” αυτόν;». Σαν να ήταν αναγκαίο για σένα τον ίδιο να πραγματοποιήσης αυτή την άνοδο με τα βήματα της δικής σου προσπάθειας. Εκείνο για το οποίο συ λες: «Ποιός θα το κάνει (ή πως θα το κάνω);», είναι ένα πράγμα ήδη καμωμένο. Το να ερωτάς μια τέτοια ερώτηση είναι το να αρνείσαι ότι ο Χριστός το έχει πράγματι κάνει. Είναι για να επανορθώση, τουλάχιστον όσον αφορά εσένα, αυτό που Αυτός ήδη έκανε.\nΕσένα που σε βασανίζουν οι αμαρτίες σου, μην λες πλέον: «Ποιός θα κατέβει στη άβυσσο, εκεί, να υποστή την ποινή μου;». Εκείνο που εσύ λες: «Ποιός θα το κάνει (ή πως θα το κάνω);», είναι ένα πράγμα ήδη καμωμένο. Το να ερωτάς μια τέτοια ερώτηση είναι το να αρνείσαι ότι ο Χριστός το έχει πράγματι κάνει. Είναι για να επανορθώση, τουλάχιστον όσον αφορά εσένα, αυτό που Αυτός έχει κάνει. Η εξιλέωση έχει ολοκληρωθεί, μπορείς να την έχης δια πίστεως».\nΗ μορφή «τις;» έχει αυτή την έννοια: Δεν είναι ο κάθε άνθρωπος ατομικά που του ζητιέται να εκπληρώση αυτές τις δύο προϋποθέσεις της σωτηρίας – υπακοή (αγία ζωή) και εξιλέωση. Σ” αυτή την περίπτωση ο κάθε άνθρωπος θα εκαλείτο να είναι ο δικός του Χριστός. Η δικαίωση της πίστης απορρίπτει κάτι τέτοιο, το οποίον μπορεί μόνον να καταλήξει σε αποθάρρυνση και πικρία. Αντί για τον ρόλο των Χριστών, μας φέρει κάτω σε κείνον των πιστών. Και εξ αυτού η αιτία γιατί ο Παύλος, στα επόμενα λόγια, χρησιμοποιεί δύο φορές το όνομα του Χριστού, και όχι εκείνο του Ιησού, όπως σίγουρα θα το έκανε, εάν ήθελε να μιλήση εδώ για το ιστορικό γεγονός σαν ιστορικό γεγονός μόνον, σύγκρινε Η11.\n«Μη είπης…τούτ” έστι…»: «Μην πεις: Ποιός θ” ανέβη; Διότι αυτό, ομιλόντας, δηλαδή, έτσι, είναι το να φέρης κάτω…, ή: Ποιός θα κατέβη; διότι αυτό, ομιλόντας, δηλαδή, έτσι, είναι το να φέρης πάνω…». Και πράγματι, το να θέλης να κάνης ένα πράγμα μόνος (ή να ζητάς από κάποιον άλλον να το κάνη), ισοδυναμεί με το να αρνείσαι ότι είναι ήδη καμωμένο. Επομένως, το να λες: «Ποιός θ” ανέβη ν” ανοίξη τον ουρανό για μας;», είναι το ν” αρνείσαι ότι ο Χριστός έχει ήδη ανέβει γι” αυτόν τον σκοπό, και λογικά ισοδυναμεί με να Τον φέρης πάλι κάτω εδώ στην γη.\nΗ «άβυσσος» συχνά δηλώνει, όπως είπαμε, την διαμονή των νεκρών και των πεσμένων αγγέλων (Λουκάς Η31). Μπορεί κάποιος να πει ότι, όπως το γαλανό του ουρανού αντιπροσωπεύει την τέλεια σωτηρία, έτσι τα βάθη της θάλασσας είναι η φυσική εικόνα για την κατοικία του θανάτου και την κατάσταση καταδίκης.\nΕίναι λάθος ν” αναφέρωμε την λέξη «αναγαγείν» στο γεγονός της ανάστασης. Αυτή η έκφραση θα πρέπει να γίνη αντιληπτή σε μια έννοια ανάλογη μ” εκείνη της λέξης «καταγαγείν» του εδαφίου 6. Αυτή η τελευταία δηλώνει: Να αρνηθή κάποιος, με το να προσπαθή να κερδίση τον ουρανό από μόνος του, ότι ο Χριστός έχει ανέβει εκεί να τον ανοίξη για μας. Να ζητά να αντικαταστήση δηλαδή τα πράγματα, με εκείνα που θα ήταν χωρίς την ανάληψη. Το «αναγαγείν» επομένως σημαίνει: Να αρνηθή κάποιος, με το να επιθυμή να υποστή καταδίκη για τις αμαρτίες του, ότι ο Χριστός τις έχει εξαλλείψει. Να ζητά δηλαδή να αντικαταστήση τα πράγματα, με εκείνα που θα ήταν χωρίς τον εξιλεωτικό Του θάνατο.\nΝα πούμε ότι εκείνο που είναι υπό συζήτηση εδώ, δεν είναι το ιστορικό γεγονός του θανάτου Του, αλλά η εξιλεωτική αξία αυτού του θανάτου, της οποίας η ανάσταση είναι το μνημείο. Είναι δια της ανάστασης που ο θάνατος εμφανίζεται όχι απλά σαν εκείνος του Ιησού, αλλά σαν εκείνος του Χριστού. Και η σειρά που τα θέτει εδώ ο Παύλος είναι η σωστή: Πρώτα η κατάκτηση του ουρανού από την άγια ζωή και την τέλεια υπακοή του Χριστού, μετά η εξάλλειψη της καταδίκης με τον εξιλεωτικό Του θάνατο.\nΜπορούμε τώρα να συνοψίσωμε την γενική έννοια του χωρίου ως εξής: Ό,τι ζητιέται στον άνθρωπο από τον νόμο (εδάφιο 5), και το οποίο αυτός δεν μπορεί να εκτελέση παρά ατελώς, έχει τώρα εκτελεσθεί τέλεια από τον Χριστό, είτε αυτό αναφέρεται στην κατάκτηση του ουρανού δια της αγιότητας, ή στην εξάλειψη της καταδίκης δια της εξιλέωσης. Το μόνο λοιπόν που μένει στον άνθρωπο για να σωθή, είναι να πιστέψη αυτό το έργο, οικειοποιούμενος το για τον εαυτόν του. Και αυτό είναι που μας ορίζει η δικαίωση της πίστης, εδάφιο 8, μετά που μας έχει απαγορεύσει, εδάφια 6 και 7, να αξιούμε ν” ανοίξωμε από μόνοι μας τον ουρανό, ή να κλείσωμε την κόλαση. Έχοντας ο Χριστός επιφορτισθεί με την εκτέλεση του, και αφήνοντας σε μας μόνο να το πιστέψωμε, αυτό το εργο Του θέτει ένα τέλος στην οικονομία του νόμου, πράγμα που ο Απόστολος επιθυμούσε ν” αποδείξη (εδάφιο 4).\n«Αλλά τι λέγει; Εγγύς σου το ρήμα εστιν, εν τω στόματι σου και εν τη καρδία σου. Τούτ” έστι το ρήμα της πίστεως ο κηρύσσομεν.»\n«Αλλά τι λέγει; Κοντά σου είναι ο λόγος, είναι εις το στόμα σου και εις την καρδιά σου. Ο λόγος δηλαδή της πίστεως, τον οποίον κηρύττομεν.»\nΣτο αναφερόμενο χωρίο ο Μωυσής είπε: «Πίστευε σ” αυτόν που σου αποκαλύπτεται στον νόμο. Με αυτόν στην καρδιά και στα χείλη θα τον καταλάβης τον νόμο, και θα τον εκπληρώσης σίγουρα.» Αυτά τα λόγια ήσαν στην παλαιά οικονομία μια σχετική αλήθεια. Εν Χριστώ γίνονται απόλυτη αλήθεια. Σ” αυτά τα λόγια ο Μωυσής είχε κατά μια έννοια δώσει, χωρίς να το υποπτευθεί, την ακριβή μορφή της δικαιοσύνης δια πίστεως.\n«Εγγύς σου»: Στο στόμα του Μωυσή τούτη η λέξη δηλώνει την δυνατή και ακόμα την εύκολη εκτέλεση. Αυτός ο όρος εξηγείται από τις δύο εκφράσεις: «Εν τω στόματι σου» και «Εν τη καρδία σου». Το «εν τω στόματι σου» σημαίνει: Εύκολο να τον μάθης και να τον λες. Το «εν τη καρδία σου»: Εύκολο να τον αγαπήσης. Βέβαια, και τα δύο αυτά επιτυγχάνονται σε κοινωνία με τον Ιεχοβά, και με την βοήθεια του Πνεύματος Του, που και τα δύο είναι στην διάθεση του πιστού Ισραηλίτη.\nΤέτοιες εκφράσεις, λέγει ο Παύλος, είναι ακριβώς εκείνες που βρίσκουν την πλήρη τους πραγματοποίηση όταν εφαρμόζονται στον λόγο της πίστης, που είναι το θέμα του ευαγγελικού κηρύγματος. Εάν δεχθούμε την πίστη σαν ένα αίσθημα της καρδιάς, και την ομολογία της σαν μια επίκληση: «Κύριε Ιησού!», είναι δυνατόν να βρουν την εφαρμογή τους αυτά τα λόγια του Μωυσή, «εν τω στόματι σου και εν τη καρδία σου», καλλίτερα, από ότι γίνεται με τον λόγο της πίστης;\nΗ σωτηρία εμφανίζεται κατ” αυτόν τον τρόπο σε μας σαν ένα τέλεια ώριμο φρούτο, που η θεία χάρη θέτει εμπρός μας, και στο οποίο έχομε ν” απλώσωμε μόνον το χέρι της πίστης να το πάρωμε. Στον Χριστό ανήκει το έργο. Σε μας η πίστη.\nΑυτή η ιδέα της απόλυτης εγγύτητας της ολοκληρωμένης σωτηρίας αναλύεται στα εδάφια 9 και 10 (ξεκινόντας απ” τους όρους του εδαφίου 8), και δικαιολογείται ακόμη μια φορά από μια αναφορά της Γραφής (εδάφιο 11), η οποία περιέχει ταυτόχρονα και την μετάβαση στο ακόλουθο χωρίο.\n«Ότι εάν ομολογήσης εν τω στόματι σου Κύριον Ιησούν, και πιστεύσης εν τη καρδία σου ότι ο Θεός αυτόν ήγειρεν εκ νεκρών, σωθήση. Καρδία γαρ πιστεύεται εις δικαιοσύνην, στόματι δε ομολογείται εις σωτηρίαν.»\n«Εάν ομολογήσης με το στόμα σου ότι ο Ιησούς είναι Κύριος και πιστεψης με την καρδιά σου ότι ο Θεός τον ανέστησε εκ νεκρών, τότε θα σωθής. Διότι με την καρδιά ο άνθρωπος πιστεύει ό,τι οδηγεί εις δικαίωσιν, και με το στόμα δε ομολογεί ό,τι οδηγεί εις σωτηρίαν.»\nΟι δύο όροι, «εάν ομολογήσης εν τω στόματι σου», και «εάν πιστεύσης εν τη καρδία σου», είναι η επανάληψη των «εν τω στόματι σου» και «εν τη καρδία σου» του εδαφίου 8. Αυτές είναι οι δύο προϋποθέσεις της σωτηρίας, διότι η πίστη αρκεί για να πιάση και να κάνη δική της την ολοκληρωμένη εξιλέωση. Όταν τώρα αυτή η πίστη είναι ζωντανή, παράγει αναπόφευκτα ομολογία, και απ” αυτή έπεται η ενσωμάτωση στο κοπάδι που έχει ήδη σχηματισθεί, μέσω της επίκλησης του ονόματος του Κυρίου, και του βαπτίσματος.\nΗ «ομολογία» εδώ τίθεται πρώτη, σε συμφωνία με τα λόγια του Μωυσή (εδάφιο 8: «στο στόμα σου»). Η σειρά είναι εκείνη που από το εξωτερικό προχωρά στο εσωτερικό. Μας θυμιζει δε ότι η ομολογία θα ήταν ένα τίποτα χωρίς την πίστη.\nΤο αντικείμενο της ομολογίας είναι ο τίτλος «Κύριος» που δίνεται στον Χριστό, καθώς γίνεται και στην προσευχή, δια της οποίας δηλώνομε δημόσια τους εαυτούς μας σαν ανήκοντες σ” Αυτόν (σύγκρινε Α” Κορινθίους ΙΒ3). Η ίδια σχέση μεταξύ της κυριαρχίας του Χριστού και της χριστιανικής ομολογίας εμφανίζεται στο Φιλιππησίους Β9-11: «Δια τούτο και ο Θεός τον υπερύψωσε…ώστε κάθε γλώσσα να ομολογήση ότι ο Ιησούς Χριστός είναι Κύριος».\nΑπό το άλλο μέρος, το ειδικό αντικείμενο της πίστης είναι ο Χριστός αναστημένος. Ο λόγος είναι καθαρός: Είναι στο εξωτερικό γεγονός της ανάστασης που η πίστη κατανοεί το ουσιώδες της αντικείμενο, δηλαδή το ηθικό γεγονός της δικαίωσης, σύγκρινε Δ25.\nΤο εδάφιο 10, τώρα, δείχνει ότι, άπαξ και αυτές οι προϋποθέσεις εκπληρωθούν, η σωτηρία είναι σίγουρη.\n«Καρδία γαρ πιστεύεται εις δικαιοσύνην, στόματι δε ομολογείται εις σωτηρίαν.»\nΕδώ αναλύεται η ιδέα της σωτηρίας. Περικλείει τα δύο γεγονότα: «Δικαιωμένος» και «σωσμένος» (στην πλήρη έννοια της λέξης). Το πρώτο συνδέεται ειδικά με την πράξη της πίστης, το δεύτερο μ” εκείνη της ομολογίας.\nΌπως έχομε ξαναπεί, υπάρχει μια διάκριση που πρέπει να γίνη μεταξύ της δικαίωσης και της σωτηρίας. Επανειλημμένα είδαμε, ειδικά στα κεφάλαια 9 και 10, ότι η δικαίωση είναι κάτι του παρόντος, είναι αυτό που μας εισάγει από τώρα και στο εξής στην συμφιλίωση με τον Θεό. Η σωτηρία όμως περιλαμβάνει, πέραν αυτού, τον αγιασμό και την δόξα. Εξ αυτού είναι που, ενώ η δικαίωση εξαρτάται μόνον από την πίστη, η σωτηρία υποθέτει συνεχή πιστότητα στην ομολογία της πίστης, ακόμη και στον θάνατο και στην δόξα.\nΣ” αυτό το εδάφιο ο Παύλος επιστρέφει στην φυσική σειρά, σύμφωνα με την οποία η πίστη προηγείται της ομολογίας, και το κάνει αυτό διότι εδώ εκθέτει την σκέψη του χωρίς να δεσμεύεται πλέον από την σειρά της Μωσαϊκής αναφοράς. Και για να κλείση όλο αυτό το χωρίο, η κεντρική ιδέα του οποίου είναι το τέλεια ελεύθερο της σωτηρίας, επαναλαμβάνει ακόμα μια φορά το χωρίο του Ησαϊα που του είχε χρησιμεύσει σαν σημείο αφετηρίας (Θ33).


Αόρατη γωνιά: Δυο λόγια\nΚαλό απόγευμα, αδερφή/έ.\nΚατ'αρχάς να σ'ευχαριστήσω για όλα τα όμορφα σχόλια και τα mail που μου στέλνεις καθημερινά. Αυτό τον καιρό δεν έχω τον χρόνο να τα επεξεργάζομαι, μα νιώθω μέσα στην ψυχή μου την αγάπη σου. Στ'αλήθεια! Υπάρχει ωραιότερο πράγμα;\nΝιώθεις μόνος/η, μου είπες, και απομακρυσμένος απ'τον Θεό. Ε, δεν πειράζει! Και γω το ίδιο νιώθω! Απλά να θυμάσαι ότι όταν βρεθείς σ'αυτή την φάση, όταν δεις ότι δεν αντέχεις πια να προσπαθείς, μην απογοητευτείς. Τότε είναι η πιο όμορφη στιγμή. Και ξέρεις γιατί; Επειδή ο Χριστός είναι ακριβώς δίπλα σου ό,τι και αν έχεις κάνει. Ψιθύρισέ του το πόσο αδύναμος νιώθεις. Άφησε την καρδιά σου να μιλήσει και να του πει το πόσο αμαρτωλός νιώθεις. Μίλησέ Του. Και θα δεις που όλα θα πάνε καλά... Όλα!\nΑναρτήθηκε από Σεβάχ ο Θαλασσινός στις 18:14\nairis 12 Απριλίου 2013 - 6:43 μ.μ.\nΜόνο αυτό! :)\nΩραιοζήλη! 12 Απριλίου 2013 - 8:48 μ.μ.\n"Τότε είναι η πιο όμορφη στιγμή"\nΆποψη Τέχνης 13 Απριλίου 2013 - 10:45 μ.μ.\nΣεβάχ μου να είσαι πάντα καλά!\nΕίδα το σχόλιο σου...το σημαντικό δεν είναι πόσο συχνά κάποιος επισκέπτεται τον άλλο, άλλα πόσο συχνά τον σκέφτεται και προσεύχεται για αυτόν!\nΑνώνυμος 14 Απριλίου 2013 - 12:27 μ.μ.\nγιώργο δεν πειράζει που δεν έχεις χρόνο, έστω κ έτσι μέσα από τις αναρτήσεις σ αισθανόμαστε κ εμείς τη δικη σ αγάπη! καλή δύναμη στην καθημερινότητα σ κ έχει ο Θεός για όλους!!\nUnknown 16 Απριλίου 2013 - 11:07 π.μ.\nΠήρα κουράγιο κι ας διάβασα τόσο καθυστερημένα την αναρτησή!


PEIRATIKO REPORTAZ: Να αποσυρθεί ζητούν οι γιατροί, βελτιώσεις προτείνουν οι πολίτες!\nΝα αποσυρθεί ζητούν οι γιατροί, βελτιώσεις προτείνουν οι πολίτες!\nΣε διαβούλευση το σχέδιο νόμου της μεταρρύθμισης στην πρωτοβάθμια φροντίδα υγείας | EUROKINISSI / ΤΑΤΙΑΝΑ ΜΠΟΛΑΡΗ (ΦΩΤ.: ΑΡΧΕΙΟΥ)\nΕδώ και οκτώ μέρες βρίσκεται αναρτημένο στη Διαύγεια το σχέδιο νόμου του υπουργείου Υγείας για τη μεταρρύθμιση στην Πρωτοβάθμια Φροντίδα Υγείας (ΠΦΥ).\nΟι πρώτες αντιδράσεις από φορείς είναι ήδη γεγονός και είναι κατά βάση αρνητικές, σε αντίθεση με τα σχόλια που μπορεί να διαβάσει κάποιος στο πλαίσιο της ηλεκτρονικής διαβούλευσης, που προτείνουν πράγματα προς όφελος τόσο των επαγγελματιών υγείας όσο και των ασθενών. Το σχέδιο νόμου θα είναι ανοιχτό σε σχόλια έως τη Δευτέρα 24 Απριλίου.\nΗ πρώτη ουσιαστική αντίδραση στο σχέδιο ήρθε από τον Πανελλήνιο Ιατρικό Σύλλογο, ο οποίος θεωρεί πως είναι αντίθετο με τις «διαχρονικές πάγιες θέσεις του Συλλόγου».\nΠροτείνει, μάλιστα, την απόσυρση του σχεδίου από τη διαβούλευση ώστε «να τύχει επεξεργασίας και ευρείας διαβούλευσης με τους θεσμικούς φορείς (ΠΙΣ, ΚΕΣΥ κ.λπ.) και με τους φορείς που θα κληθούν να το υλοποιήσουν, προκειμένου να συμβάλει στην αποσυμφόρηση των Δημοσίων Νοσοκομείων και στην αξιοποίηση των εξαιρετικών επιστημόνων που διαθέτει η χώρα μας».\nΑυτό που προκαλεί εντύπωση, βέβαια, είναι πως πολλά απ’ όσα αναφέρονται στο σχέδιο κινούνται στο ίδιο μήκος κύματος με την ανακοίνωση του Πανελληνίου Ιατρικού Συλλόγου. Οι βασικές διαφορές από πλευράς Συλλόγου εστιάζονται στα εξής:\n►Συλλογικές συμβάσεις με τον ΠΙΣ και τους κατά τόπους Ιατρικούς Συλλόγους.\n►Κατά πράξη και περίπτωση αμοιβή του συμβεβλημένου ιατρού με τον ΕΟΠΥΥ με ικανοποιητικά και όχι με εξευτελιστικά ποσά, με συμβάσεις που θα καλύπτουν τις ανάγκες της χώρας και για τις οποίες απαιτούνται πέραν των σημερινών 5.000 συμβεβλημένων ιατρών άλλοι 10.000.\n►Πρέπει άμεσα επίσης να απαλειφθεί κάθε διάταξη που δίνει τη δυνατότητα ιατρικής εξέτασης από μη ιατρικό προσωπικό. Είναι απαράδεκτο να γίνεται συνταγογράφηση από τις μαίες, οι οποίες είναι συνεργάτες των ιατρών, και όχι αυτενεργούσες, καθώς επίσης είναι απαράδεκτο ιατρικές προληπτικές εξετάσεις να συστήνονται από φαρμακοποιούς.\nΟι Ιατρικοί Σύλλογοι Αθήνας και Θεσσαλονίκης πέρασαν σε ιδεολογικές αναλύσεις με τις οποίες αποδοκιμάζουν το σχέδιο νόμου που «καλύτερα θα ήταν να έμενε στα συρτάρια του υπουργείου», όπως χαρακτηριστικά ειπώθηκε.\n«Με αναγκαστικές ρυθμίσεις, περιορισμούς και χωρίς επιλογή, προωθεί την προλεταριοποίηση των ιατρών, την κομματικοποίηση του συστήματος και τη μείωση των παροχών προς τους ασθενείς», αναφέρει ο σύλλογος της Θεσσαλονίκης, ενώ ο σύλλογος της Αθήνας σχολιάζει πως πρόκειται «για ένα σύστημα το οποίο θα παρέχει χαμηλής ποιότητας υπηρεσίες, σε πολλές περιπτώσεις επικίνδυνες για τον ασθενή. Καθώς μάλιστα δεν έχει εξασφαλιστεί η χρηματοδότησή του, όταν τελειώσουν τα κοινοτικά κονδύλια θα καταρρεύσει».\n«Για ένα κρατικοδίαιτο και συγκεντρωτικό σύστημα που αποκλείει το εξειδικευμένο ιατρικό δυναμικό της χώρας» κάνει λόγο από την πλευρά της η Πανελλήνια Ομοσπονδία Σωματείων Κλινικοεργαστηριακών Ειδικοτήτων.\nΜε δεδομένο πως οι ανωτέρω αντιδράσεις προέρχονται από ιδιώτες, είναι να απορεί κανείς γι’ αυτές. Οπως ξεκάθαρα είπε ο υπουργός Υγείας, Ανδρέας Ξάνθος, στην παρουσίαση του νομοσχεδίου, αυτή τη στιγμή η ΠΦΥ κατά βάση θα στηριχτεί στις υπηρεσίες των ιδιωτών σε ποσοστό 70-30, έως ότου υπάρξει συνολική πληθυσμιακή κάλυψη από τις δημόσιες μονάδες υγείας, σε βάθος τετραετίας. Ακόμα και στη φάση της ολοκλήρωσης, όμως, η αρωγή των ιδιωτών δεν θα πάψει να είναι απαραίτητη.\nΣτο πλαίσιο αυτό, τα σχόλια των πολιτών και επαγγελματιών της υγείας στην ηλεκτρονική πλατφόρμα είναι περισσότερο ουσιαστικά και επιχειρούν όντως να αναδείξουν τα καλά και τα κακά του σχεδίου και σίγουρα δεν καταλήγουν να είναι αφοριστικές ανακοινώσεις με περίεργους χαρακτηρισμούς.\nΟρισμένα απ’ αυτά είναι τα κάτωθι:\n►Μαία από την Ηλεία που ζητά περισσότερες πιστώσεις για τα Δίκτυα Μαιών, προκειμένου να έχουν αποδοτικότερη λειτουργία.\n►«Οι συμβεβλημένοι ιατροί αλλά και οι ιατροί της ΠΦΥ γενικότερα να υποχρεούνται στην έκδοση τριμήνων και εξαμήνων συνταγών φαρμάκων ώστε να πάψουν να χρησιμοποιούν τη μηνιαία συνταγογράφηση ως μέσο αδικαιολόγητου πλουτισμού μέσω των επισκέψεων».\n►«Τι θα γίνει με τους ιδιώτες ιατρούς οι οποίοι δεν έχουν σύμβαση με τον ΕΟΠΥΥ; Με το καινούργιο νομοσχέδιο είναι σίγουρο το λουκέτο στα ιατρεία τους…»\n►«Ο οικογενειακός ιατρός αφενός αποτελεί θεμέλιο λίθο των συστημάτων υγείας στον ανεπτυγμένο κόσμο, αφετέρου αποτελεί μνημονιακή υποχρέωση της χώρας (δέσμευση περί προέγκρισης ιατρικών επισκέψεων). Παρ’ όλα αυτά η προτεινόμενη αναλογία πληθυσμού ευθύνης δεν προϊδεάζει για ποιοτική ΠΦΥ, ωστόσο είναι μια αρχή».


Κεραμικός σκύλος - Διπλούς Πέλεκυς\nΑρχική » Κατάστημα » Αντικείμενα » Κεραμικός σκύλος\nΚεραμικός σκύλος ποσότητα\nΚωδικός προϊόντος: ΑΝ14023 Κατηγορίες: Αντικείμενα, Επιτραπέζια, Προσφορές\nΧειροποίητο επιτραπέζιο διακοσμητικό σε σχήμα σκύλου.\nΕίναι φτιαγμένο από πηλό και τα πόδια από κορδόνι.\nΧειροποίητο επιτραπέζιο διακοσμητικό πρόβατο. Είναι φτιαγμένο από πηλό και τα πόδια από κορδόνι. Δημιουργία της Μαρίας Λιούγκα. Διαστάσεις: 7x15


Freshwater (2016) Δείτε online με ελληνικους υποτιτλους Θρίλερ\nΚαλωσορίσατε στην ιστοσελίδα μας www.teniesonline.ucoz.com, όπου μπορείτε να απολαύσετε ταινίες σε απευθείας προβολή με ελληνικούς υπότιτλους. Σε αυτή την ιστοσελίδα μπορείτε να παρακολουθήσετε την ταινία Freshwater (2016) online και χωρίς καμιά υποχρέωση εγγραφής στον ιστό. Εδώ θα βρείτε ολόκληρη τη ταινία Freshwater (2016) σε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Freshwater (2016), τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Freshwater (2016). Σε περίπτωση μη ευρέσεως της ταινίας που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία& Freshwater (2016) τώρα!Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας!\nFreshwater (2016) Δείτε online\nΣκηνοθέτης: Brandeis Berry\nΗθοποιοί: Joe Lando, Zoë Bell, Alison Haislip\nταινιa Freshwater (2016) Δείτε online με ελληνικους υποτιτλους δωρεάν\nυγ ΠΥΡΟΒΟΛΗΜΕΝΗ ΚΑΤΑΣΤΑΣΗ\nΑχαρακτηριστο γενικα φιλμ-απο τη μια ΤΟ ΕΡΠΕΤΟ ΠΟΥ ΤΟΥΣ ΚΟΙΤΑ εχουν γνωση για το τι γινεται κι απο την αλλη πεφτουν εκει που βρισκεται και ουρλιαζουν οταν τους τρωει! Χαζο ταχαμου χιουμορ σε σκηνες μετα τον ΧΑΜΟ ΤΟΣΩΝ ΑΤΟΜΩΝ και γενικα ενα απλο φιλμ της παρεας που καθεται και περιμενει να την φαει για να περνα η ωρα! Παραξενο γελοιο εκει που ΔΕΝ ΧΡΕΙΑΖΕΤΑΙ ΑΠΟ ΤΗ ΜΙΑ ΟΙ ΘΑΝΑΤΟΙ ΑΠΟ ΤΗΝ ΑΛΛΗ ΤΟ ΧΙΟΥΜΟΡ και ακομα δεν καταλαβα τι θελει τελικα να πει αυτο το εργο!Παει μπρος πισω και το αποκορυφωμα? Η ΡΟΜΑΝΤΙΚΗ ΜΟΥΣΙΚΗ ΟΤΑΝ Ο ΚΡΟΚΟΔΕΙΛΟΣ ΕΜΦΑΝΙΖΕΤΑΙ ΚΑΙ ΟΤΑΝ ΜΙΛΑΝΕ ΓΙΑ ΘΑΝΑΤΟΥΣ!


Κύπελλο Βραζιλίας: Ομάδα για κρίσιμα ματς η Ιντερνασιονάλ - Bet Fellas\nΚύπελλο Βραζιλίας: Ομάδα για κρίσιμα ματς η Ιντερνασιονάλ\nΕπαναληπτικός τελικός κυπέλλου Βραζιλίας, με την Ιντερνασιονάλ στην έδρα της να μην κοντράρεται και την Παραναένσε να αντιμετωπίζει πάσης φύσεως προβλήματα και διαχρονικά να εμφανίζεται αναιμική εκτός Κουριτίμπα.\n* Επαναληπτικός τελικός κυπέλλου, δεν ισχύει ο κανονισμός του εκτός έδρας γκολ. Σε συνολικής ισοπαλίας (νίκη της Ιντερνασιονάλ με ένα γκολ διαφορά), θα ακολουθήσουν απευθείας πέναλτι.\n** Ο θεσμός του κυπέλλου έχει τεράστια σημασία στη Βραζιλία, δεν είναι μόνο ο τίτλος που διακυβεύεται, καθώς ο νικητής θα πάρει ένα πολύ μεγάλο χρηματικό ποσό για τα δεδομένα της χώρας ενώ θα εξασφαλίσει και την έξοδο στο επόμενο Λιμπερταδόρες.\n(02:30) ΙΝΤΕΡΝΑΣΙΟΝΑΛ – ΑΤΛΕΤΙΚΟ ΠΑΡΑΝΑΕΝΣΕ\n1Χ2: 1,72 – 4,00 – 4,33\nΣτο πρώτο ματς η Ατλέτικο ήταν ανώτερη και εκμεταλλεύτηκε την έδρα της (1-0), είχε φάσεις για μεγαλύτερο σκορ ενώ ελάχιστα απειλήθηκε από την παθητική Ιντερνασιονάλ. Οι γηπεδούχοι είναι ομάδα έδρας, στο Πόρτο Αλέγκρε ανεβάζουν κατακόρυφα την απόδοση τους, εκεί νίκησαν Παλμέιρας (1-0) και Κρουζέιρο (3-0) σε προηγούμενες φάσεις, ενώ και στο πρωτάθλημα το εντός έδρας σερί της είναι εντυπωσιακό (26-8-1 τα τελευταία τρία χρόνια). Διαθέτει παίκτες με μεγάλη εμπειρία και σε κρίσιμους αγώνες βγάζει πάντα το καλό της πρόσωπο. Η Παραναένσε επίσης είναι ομάδα έδρας, στην Κουριτίμπα εκμεταλλευόμενη το συνθετικό τερέν του γηπέδου της πήρε δίκαια τη νίκη, μακριά όμως από τη βάση της παραδοσιακά αποδυναμώνεται σημαντικά. Μέσα σε όλα αυτά ήρθε η δήλωση του τεχνικού της Νούνες που αποκάλυψε ότι ίσως παραιτηθεί μετά τον τελικό για προσωπικούς λόγους. Παράλληλα η Ατλέτικο αντιμετωπίζει προβλήματα στην άμυνα, καλείται να αγωνιστεί χωρίς τα δύο βασικά της μπακ ενώ στο κέντρο της άμυνας συνεχίζει ο νεαρός Αλτέρ, που ξεκίνησε τη σεζόν ως 4-5ος στόπερ, όμως λόγω άλλων προβλημάτων έχει πάρει θέση βασικού εσχάτως. Εμπειρία, έδρα είναι με το πλευρό της Ιντερνασιονάλ, η οποία μπορεί να εκμεταλλευτεί τα προβλήματα που έχει η Παραναένσε, τόσο αγωνιστικά, όσο και εξωαγωνιστικά. Κρατάμε τον άσο στο 1,72, αξίζει να κυνηγήσουμε και το υψηλότερο χάντικαπ (-0,75/ 1,98).


Nikos Argyriou, Author at Epicnews.info\nHome / Nikos Argyriou\nΑυτός ο τύπος δηλώνει ότι είναι θαυματοποιός. Και το αποδεικνύει στην σκηνή του Britain’s Got Talent αφήνοντας την επιτροπή άφωνη!!!  Διαβάστε περισσότερα\nΔείτε 10 έξυπνα ζώα που ανακάλυψαν πώς να ξεφύγουν από το ζωολογικό κήπο. Το ερώτημα είναι … βρέθηκαν; The post 10 μεγαλοφυείς τρόποι με τους οποίους έχουν αποδράσει Ζώα από το ζωολογικό κήπο (video) appeared first on NewSide.gr.\nΗ πρώτη εβδομάδα του Μαΐου μπαίνει με μία διασκεδαστική συλλογή από fails που συνέβησαν αυτές τις μέρες!  Πηγή The post Τα μεγαλύτερα Fails της εβδομάδας (04-05-2018) appeared first on NewSide.gr.\nΤο καλοκαίρι είναι πάντα η ευκαιρία όλων, μικρών και μεγάλων να βγουν στις παραλίες και να χτίσουν το δικό τους μοναδικό κάστρο στην άμμο. Οι τύποι όμως του παρακάτω βίντεο το έχουν πάει ένα βήμα παραπέρα! Δείτε τα πιο δημιουργικά γλυπτά άμμου που εντοπίστηκαν ποτέ στις παραλίες: Διαβάστε περισσότερα\nΔιασημότητες που δεν είναι τόσο «τέλειες» όσο δείχνουν (video)\nΔιάσημοι άνθρωποι όπως οι Kim Kardashian, Khloe Kardashian, Kylie Jenner, κλπ. αλλάζουν τις φωτογραφίες τους στο Instagram για να τις κάνουν να δείχνουν αψεγάδιαστες, αλλά δεν είναι!!! Διαβάστε περισσότερα\nΑυτός ο άντρας πιάνει ένα ψάρι και μόλις αντιλαμβάνεται ότι είναι έγκυος, το βοηθά να ξεγεννήσει και πετά τα νεογέννητα ψαράκια πίσω στη θάλασσα. Διαβάστε περισσότερα\nΜπορεί το Φως να είναι μαύρο; Δείτε το πείραμα (video)\nΣε αυτό το βίντεο ο τύπος δοκιμάζει εάν το φως μπορεί να είναι μαύρο. Σας παρουσιάζει αρκετά πειράματα που σας δείχνουν περιπτώσεις φωτός που είναι μαύρο και άλλα διαφορετικά αποτελέσματα! Διαβάστε περισσότερα\nΦαντασία και λάθη α λα ελληνικά Οι Έλληνες απ’ ό,τι φαίνεται έχουμε το δικό μας ιδιότυπο χιούμορ! Βρήκαμε μερικές από τις καλύτερες ελληνικές πινακίδες που θα σας κάνουν να κλάψετε από τα γέλια και σας τις παρουσιάζουμε Δείτε τις ξεκαρδιστικές φωτογραφίες: Δείτε την επόμενη ή προηγούμενη σελίδα πατώντας τα νούμερα …\nΞεκαρδιστικά Fails ζευγαριών: Ήθελαν να δουν πόσο χιούμορ έχει το ταίρι τους! (video)\nΌταν το έτερον ήμισυ έχει χιούμορ και το δείχνει… σε εσένα!!! The post Ξεκαρδιστικά Fails ζευγαριών: Ήθελαν να δουν πόσο χιούμορ έχει το ταίρι τους! (video) appeared first on NewSide.gr.\nPage 1 of 1.46512345\t»\t102030...Last »


Αθλητιατρική επιστραγαλίδα Zamst Filmista - Τιμή 39,50 €. Δωρεάν μεταφοριά\nΑρχική>Ορθοπεδικά είδη>Αθλητιατρικά Zamst Ιαπωνίας>Αθλητιατρικά - Αστράγαλος>Αθλητιατρική επιστραγαλίδα Zamst Filmista\nΕπιστραγαλίδα νέας γενιάς με καινοτόμο σχεδιασμό από τον οίκο Zamst Ιαπωνίας για τη σταθεροποίηση της ποδοκνημικής. Ιδανική για την πρόληψη διαστρέμματος και την επανένταξη σε αθλήματα μετά από τραυματισμό χωρίς να περιορίζει τις λειτουργικές κινήσεις του ποδιού κατά την άθληση.\nΕπιστραγαλίδα νέας γενιάς για τη σταθεροποίηση της ποδοκνημικής. Ιδανικό βοήθημα τόσο για την την πρόληψη όσο και κατά την επανένταξη στις αθλητικές δραστηριότητες μετά από ήπιο ή μέτριας βαρύτρητας διάστρεμμα ποδοκνημικής.\nΚαινοτόμος σχεδιασμός ώστε να μπορεί να φορεθεί ή να αφαιρεθεί σε δευτερόλεπτα..\nΜιμείται την δράση της περίδεσης (taping) που εφαρμόζεται από τους εξειδικευμένους αθλητιάτρους και φυσικοθεραπευτές των ομάδων.\nΥλικό νέας τεχνολογίας που το αισθάνεσται ως δεύτερο δέρμα.\nΗ εξαιρετικά λεπτή και εξαιρετικά ελαφριά σύνθεση του FILMISTA προσκολλάται στο δέρμα χωρίς να γλιστρά και χωρίς να το ερεθίζει, παρέχοντας μέγιστη άνεση.\nΑκολουθεί τις κινήσεις του αστραγάλου σας και αυξάνει την ιδιοδεκτικότητα, ενισχύοντας παράλληλα την σταθερότητα στην ποδοκνημική άρθρωση.\nΌπως όλα τα προϊόντα της Zamst είναι ειδικά σχεδιασμένη ώστε να προστατεύει χωρίς να περιορίζει την απόδοση κατά την άθληση.\nZamst Filmista - Μία Παγκόσμια Καινοτομία\nΤο μυστικό κατασκευής του FILMISTA έγκειται στην ένωση δύο στρώσεων ουρεθάνης μέσω μιας διαδικασίας συμπίεσης-σύντηξης που σχεδιάστηκε από τους εξειδικευμένους σχεδιαστές της ZAMST.\nΤο αποτέλεσμα είναι ένα πολύ ανθεκτικό φιλμ που συνδυάζει ευλυγισία και ακαμψία με ένα λεπτό προφίλ που κρατά την άρθρωση στη θέση της ενώ προσφέρει τέλεια ελευθερία κινήσεων και μηδενικό όγκο στα παπούτσια σας.\nΜε τη νέα επιστραγαλίδα Filmista, η ZAMST διαθέτει όλη της την τεχνογνωσία στην υπηρεσία των αθλητικών επιδόσεων.\nΣΗΜΑΝΤΙΚΟ: Διευκρινήστε εάν θέλετε αριστερό ή δεξί.\nΜέγεθος επιστραγαλίδας Zamst Filmista


ΠΑΡΟΥΣΙΑΣΗ ΒΙΒΛΙΟΥ: ΜΟΝΟ ΛΙΓΑ ΧΙΛΙΟΜΕΤΡΑ ΙΣΤΟΡΙΕΣ ΓΙΑ ΤΗΝ ΙΣΤΟΡΙΑ – Ε.Σ.Ν.Μ.\n« ΕΙΡΗΝΙΚΗ ΔΙΑΔΗΛΩΣΗ ΣΤΗΝ ΑΦΕΤΗΡΙΑ ΤΟΥ ΜΑΡΑΘΩΝΙΟΥ\n1ο ΦΕΣΤΙΒΑΛ ΕΡΑΣΙΤΕΧΝΙΚΩΝ ΘΙΑΣΩΝ ΔΗΜΟΥ ΜΑΡΑΘΩΝΑ »\nΟ Επιμορφωτικός Σύλλογος Νέας Μάκρης υπό την αιγίδα της Κοινωφελούς Επιχείρησης του Δήμου Μαραθώνος (ΚΕΔΜΑ) και σε συνεργασία με τις Εκδόσεις Πατάκη, έχει τη χαρά και την τιμή να φιλοξενήσει την αναπληρώτρια καθηγήτρια Ιστορίας στο Πανεπιστήμιο Αθηνών κα. Μαρία Ευθυμίου και τον δημοσιογράφο κ. Μάκη Προβατά, οι οποίοι θα παρουσιάσουν το βιβλίο τους «Μόνο λίγα χιλιόμετρα Ιστορίες για την Ιστορία» την Κυριακή 17 Νοεμβρίου 2019, στις 11:00, στον κινηματογράφο «Αλίκη» (Αθλητικό και Πολιτιστικό Πάρκο Νέας Μάκρης, 34ο χλμ. Λεωφ. Μαραθώνος) .\nΟ δημοσιογράφος Μάκης Προβατάς συνομιλεί με τη Μαρία Ευθυμίου.\nΟ Θουκυδίδης έχει πει πως “Η Ιστορία είναι φιλοσοφία μέσω παραδειγμάτων“. Ταυτόχρονα η Ιστορία είναι η ιστορία των ανθρώπων. Αυτών των εύθραυστων, θνησιγενών πλασμάτων, των εκτεθειμένων σε κάθε κίνδυνο και κάθε ανατροπή. Των ίδιων ανθρώπων, όμως, που έχουν, παράλληλα, νου, σκέψη, βούληση, αισθήματα, στοχεύσεις, ιδιοτέλεια, ανιδιοτέλεια, αίσθηση χρόνου και αίσθηση θανάτου. Και που μπορούν να επεμβαίνουν στον εαυτό τους, στη φύση και στον άλλον. Να ορίζουν και να κατανοούν, δηλαδή, τη μικρή τους ζωή.


Ο Περικλής Κονδυλάτος "ξεσπά" για την Ανθή Σαλαγκούδη - OΛΑ ΘΕΣΣΑΛΟΝΙΚΗ !!! Ο Περικλής Κονδυλάτος "ξεσπά" για την Ανθή Σαλαγκούδη | OΛΑ ΘΕΣΣΑΛΟΝΙΚΗ !!!\nΟ Περικλής Κονδυλάτος "ξεσπά" για την Ανθή Σαλαγκούδη\nΑν με πάρει τηλέφωνο, εννοείται πως θα απαντήσω και θα μιλήσουμε. Αν και η ίδια είχε πει πως έμεινε άναυδη από τη συμπεριφορά μου. Θυμήσου ότι στο τελευταίο συμβούλιο δεν μου μιλούσε, αλλά όταν ανακοινώθηκε η αποχώρησή μου ήρθε και με αγκάλιασε. Αλλοπρόσαλλα πράγματα»,\nλέει ο Περικλής Κονδυλάτος.\nOΛΑ ΘΕΣΣΑΛΟΝΙΚΗ !!!: Ο Περικλής Κονδυλάτος "ξεσπά" για την Ανθή Σαλαγκούδη


Εσύ θα φιλήσεις τον πρίγκιπα ή τον βάτραχο; | Together\nΤα T-Shirts είναι το πιο δημοφιλές, το πιο πολυχρηστικό και το πιο δημοκρατικό item στην ιστορία της μόδας, ένα σύμβολο της απλότητας και της καθημερινότητας! Το παραδοσιακό σχήμα του T-shirt είναι το crew neck, αλλά υπάρχουν διάφορες παραλλαγές: raglan, ringers, tanks, babydoll, spaghetti strap, V neck, A-shirts, camisole, polo ενώ το… σχέδιο τους είναι μια άλλη ιστορία!\nΒλέπεις υπάρχουν εκατομμύρια τρόποι για να παίξεις με αυτό το πάναπλο ρούχο, είναι όμως όλοι τόσο δημιουργικοί;\nΑν θέλεις να προσθέσεις στην γκαρνταρόμπα σου μια ξεχωριστή πινελιά, η λύση είναι αυτή!\nΤο label “kiss the frog – not the prince” αποτελείται από την Ματίνα και τον Γιώργο οι οποίοι ζωγραφίζουν μπλουζάκια για φίλους με αγάπη και αυθορμητισμό ενώ πηγή έμπνευσής τους ήταν ο μικρός του γιος!\n«Χαρακτηριστικό στα περισσότερα σχέδιά μας είναι τα μεγάλα και ασύμμετρα μάτια, oι παιδικές ζωγραφιές, τα χρώματα, τα ζωάκια και τα χαριτωμένα ανθρωπάκια » αναφέρει η Ματίνα ενώ ο Γιώργος αφού τον ρώτησα πως εμπνεύστηκαν το όνομα χαμογελώντας αναφέρει «θέλαμε ένα όνομα με έμπνευση από παιδικά παραμύθια! Αγαπήσαμε τον βάτραχο και θέλουμε τα φιλιά να πάνε πια σ’ αυτόν ώστε να μεταμορφωθεί επιτέλους σε πρίγκιπα…ο πρίγκιπας ήδη παίρνει αρκετά» προσθέτει!\nΟι εμπνευστές του kiss the frog – not the prince χρησιμοποιούν το ύφασμα ως καμβά με τον πιο δημιουργικό και έξυπνο τρόπο!\nΠως όμως ξεκίνησαν και με τι υλικά; Η αρχική ιδέα ήταν να φτιάξουμε ρούχα που μας αρέσει να τα φοράμε όλοι στην οικογένεια. Ξεκινήσαμε να ζωγραφίζουμε παρέα με τον γιο μας με κηρομπογιές σε χαρτί. Έπειτα προσπαθήσαμε όλα αυτά τα σχέδια να τα μεταφέρουμε στο ύφασμα με πινέλο και χρώματα φιλικά προς τον χρήστη!\nΚαι Voilà, το kiss the frog – not the prince έγινε το εργαλείο αποτύπωσης της φαντασίας τους στο ύφασμα ενώ τα σχέδιά τους ανανεώνονται συνεχώς!\n«Το κάθε σχέδιο είναι μοναδικό, αφού οι «ατέλειες» και η «διάθεση» του πινέλου το καθιστούν έτσι» λέει ο Γιώργος .\nΗ ποιότητα των υφασμάτων είναι εξαιρετική, οι τιμές υπερικανοποιητικές και μπορείς να τα παραγγείλεις online! Τα σχέδια προσεγγίζουν όλες τις ηλικίες – από 12 μηνών έως 99 ετών και σίγουρα δεν θα τα βρεις αλλού.\nH Ματίνα και Γιώργος ετοιμάζονται από τον Σεπτέμβρη να εμπλουτίσουν τη συλλογή τους με περισσότερα wearables άλλα και αντικείμενα!\nΑυτή είναι η ευκαιρία σου λοιπόν να βάλεις στην ζωή σου την χαριτωμενιά και την παιδικότητα που, όπως λένε οι kiss the frog – not the prince λείπει λιγάκι από τις ζωές μας!\nΕγώ λέω «go buy yourself something nice and unique»!